Θρίαμβος και παραμονή του ΠΑΟΒ μέσα στον Πύργο - Ilia.news\nΘρίαμβος και παραμονή του ΠΑΟΒ μέσα στον Πύργο\nΤην παραμονή του στη Γ΄ Εθνική πανηγυρίζει ο ΠΑΟ Βάρδας, ο οποίος χρειάστηκε να επικρατήσει με 3-2 σε ένα παιχνίδι-θρίλερ μέχρι το τελευταίο λεπτό καθώς ακόμα και τότε, ενδεχόμενη ισοφάριση του Πανηλειακού σε 3-3 θα ήταν καταδικαστική για τους πράσινους «Ταύρους», δεδομένου ότι όπως όλα δείχνουν, η Αχαϊκή θα κερδίσει στα χαρτιά το παιχνίδι με τον Αστέρα Βλαχιώτη.\nΟ ΠΑΟ Βάρδας, πήρε μια παλικαρίσια και πεντακάθαρη νίκη μέσα στον Πύργο, για δεύτερη συνεχόμενη φορά φέτος και παραμένει πανάξια, έστω και την τελευταία αγωνιστική, στη Γ΄ Εθνική. Η ομάδα της Βουπρασίας, θα αγωνίζεται και τη νέα σεζόν στη μεγάλη ερασιτεχνική κατηγορία.\nΤο σημερινό παιχνίδι στον Πύργο, ήταν ένα πραγματικό θρίλερ λόγω της διακύμανσης του σκορ. Ο Πανηλειακός, μπήκε μπροστά στο σκορ στο 10΄με πλασέ του Λεβέντη, έπειτα από γύρισμα του Σωτηρόπουλου. Δεν πέρασαν ωστόσο δυο λεπτά και η Βάρδα ισοφάρισε, όταν από σέντρα του Γιώργου Πολίτη, με κεφαλιά ο Κωνσταντινίδης έφερε το ματς στα ίσα. Η Βάρδα είχε στο 16′ σουτ του Θανάση Νικολόπουλου λίγο άουτ – ενώ στο 36′ μετά από γύρισμα του Περικλή Πολίτη, ο Ντόμας με σουτ κι αφού η μπάλα βρήκε πρώτα και το δοκάρι έκανε το 1-2 για τον ΠΑΟΒ.\nΟ Πανηλειακός μπήκε δυνατά στην επανάληψη και στο 56′ μετά από μπάσιμο του Χατζηστάμου και γύρισμα στον Γκοτσούλια αυτός με προβολή δεν βρήκε για λίγο τη μπάλα από κοντά. Ο Πανηλειακός βγήκε μπροστά για την ισοφάριση και η Βάρδα βρήκε χώρους. Έτσι στο 70′, μετά από ωραία μπαλιά ο Κωνσταντινίδης βγήκε τετ-α-τετ και πλάσαρε εύστοχα στο 1-3 για τον ΠΑΟΒ. Ο Πανηλειακός δεν το έβαλε κάτω και στο 72′ μείωσε σε 2-3 ο Γκοτσούλιας με γυριστή κεφαλιά από σέντρα του Νικολόπουλου . Τα νέα που έρχονταν εκείνη την ώρα από την Κάτω Αχαγιά μόνο ευχάριστα δεν ήταν για τη Βάρδα. Οι πληροφορίες ανέφεραν ότι η Αχαϊκή θα πάρει το παιχνίδι με τον Βλαχιώτη στα χαρτιά, πράγμα που σήμαινε ότι η Βάρδα ήθελε νίκη και μόνο νίκη. Και ο Πανηλειακός δεν το έβαζε κάτω. Οι Πράσινοι έπρεπε να κρατήσουν αυτό το πολύτιμο 2-3, με νύχια και με δόντια, την ίδια ώρα που στην Κάτω Αχαγιά τα τηλέφωνα είχαν πάρει… φωτιά, προκειμένου να ενημερωθούν για την έκβαση του παιχνιδιού αυτού. Τελικά, ο ΠΑΟΒ κράτησε γερά και το σφύριγμα της λήξης βρήκε την ομάδα της Βάρδας να λυτρώνεται, να πανηγυρίζει την παραμονή της στη Γ΄ Εθνική.


Αγοράστε το Orbals | Steam Key | τιμές από ✔€1.29 - Keysforgames.gr\nΑγοράστε Key για το Orbals, σύγκριση τιμών για το CD Key του Orbals Steam\nKeysforgames.gr > Steam Key > Orbals\nΣχετικά με το Orbals\nΣυγκρίνετε τιμές και αγοράστε το key του Orbals φθηνά! Μετά την αγορά, το game key σας δίνει τη δυνατότητα να καταβάσετε, να εγκαταστήσετε και να παίξετε Orbals απευθείας στο Steam στο PC σας.\nΒρείτε όλα τα διαθέσιμα καταστήματα με Keys του Steam για το Orbals και αγοράστε το Orbals. Συγκρίνετε τα εδώ για να βρείτε τις καλύτερες τιμές, εξοικονομώντας χρόνο και χρήμα!\nΕνεργοποιήστε το key του Orbals στο Steam Client και προσθέστε το στη βιβλιοθήκη σας, για να μπορείτε να το κατεβάσετε.\nΒρείτε τις καλύτερες προσφορές για το Orbals στο keysforgames.gr\nΑγοράστε PC Key για το Orbals στη χαμηλότερη τιμή! Black Friday - Αυξημένες εκπτώσεις κουπονιών!\nΑγοράστε φθηνό ψηφιακό κωδικό λήψης, License Key ενεργοποίησης για τοOrbals\nΕυρωπαϊκό Steam Key του Orbals:\nΜερικές φορές ένας Steam Digital Code απαιτεί ευρωπαϊκή διεύθυνση IP για να ενεργοποιηθεί στο Steam. Διαβάστε την περιγραφή του καταστήματος εάν απαιτείται μόνο για ενεργοποίηση ή εάν χρειάζεστε επίσης ευρωπαϊκή διεύθυνση IP για να παίξετε το CD Key του Orbals. Εάν δεν ξέρετε πώς να το κάνετε αυτό, τα περισσότερα καταστήματα προσφέρουν βοήθεια ή tutorial.\nΠώς να ενεργοποιήσετε το Steam Key για το Orbals;\nΕνεργοποιήστε τον Steam Digital CD Key Code στο Steam Client. Συνδεθείτε και κοιτάξτε στην κάτω αριστερή γωνία και κάντε κλικ στην “Προσθήκη παιχνιδιού …” και στη συνέχεια στην “Ενεργοποίηση προϊόντος στο Steam”. Βάλτε τον κωδικό για το CD Key του Orbals και τοποθετήστε το στη βιβλιοθήκη Steam, έτοιμο για λήψη! Μπορείτε να εγκαταστήσετε το Steam για να ενεργοποιήσετε το key του Orbals, εάν κάνετε κλικ εδώ https://store.steampowered.com/about/\nΤα Steam Keys προορίζονται ως χρήσιμο εργαλείο για τους προγραμματιστές παιχνιδιών, ώστε να πουλήσουν το παιχνίδι τους σε άλλα διαδικτυακά καταστήματα και στο λιανεμπόριο. Τα Steam Keys μπορούν να ενεργοποιηθούν από πελάτες στο Steam για να δώσουν άδεια στο Orbals.\nΜπορεί το Steam Key του Orbals να λήξει;\nΈνα key του Orbals για το Steam-Client δεν λήγει και μετά την ενεργοποίηση το Orbals μπορεί να ληφθεί και να παίζεται για πάντα. Αυτό ισχύει επίσης για όλα τα άλλα προγράμματα-πελάτες.\nΒεβαιωθείτε ότι το Key του Orbals είναι για τον Steam Client\nΣυχνά τα παιχνίδια που μπορούν να παιχτούν στο Steam είναι επίσης διαθέσιμα σε: Rockstar Games, Epic Games Store, Origin (EA), Humble Bundle, Windows 10, Gog.com, Xbox Play Anywhere, Battle.net, UPlay και Amazon. Βεβαιωθείτε ότι έχετε ελέγξει όλες τις προσφορές και ότι αγοράζετε ένα Key τουOrbals για τον κατάλληλο Client.\nSteam EMEA Key για το Orbals\nΤο EMEA σημαίνει Ευρωπαϊκή και Μέση Ανατολή ή Αφρική και πολλές άλλες χώρες. Διαβάστε την περιγραφή του καταστήματος για να δείτε σε ποιες χώρες επιτρέπεται να ενεργοποιήσετε το Steam CD Key του Orbals ή μπορείτε να χρησιμοποιήσετε ένα VPN (Virtual Private Network).\nΔώρο Steam για το Orbals\nΛαμβάνετε ένα δώρο στον λογαριασμό σας στο Steam. Πρέπει να αποδεχτείτε αυτό το δώρο του Steam, ώστε να μπορέσει να προστεθεί το Orbals στη βιβλιοθήκη Steam και να είναι έτοιμο για λήψη. Διαβάστε την περιγραφή του καταστήματος εάν υπάρχουν περιορισμοί στην περιοχή.\nΈνα δώρο του Steam για το Orbals δεν είναι ένα Steam CD Key για το Orbals.\nΠοια είναι η εμπειρία σας με το Orbals; Μοιραστείτε την εμπειρία σας και βοηθήστε άλλους gamers να κάνουν την επιλογή τους.


kardiologiko - ΑΙΣΘΗΜΑ ΠΑΛΜΩΝ\n"Αίσθημα παλμών" είναι η συναίσθηση της καρδιακής λειτουργίας, η οποία σε φυσιολογικό ρυθμό και εν ηρεμία σπανίως γίνεται αντιληπτή. Είναι ένας γενικός όρος που χρησιμοποιείται για να περιγράψει εκδηλώσεις από ένα ευρύ φάσμα καρδιακών παθήσεων, από απλές έκτακτες συστολές ως δυνητικά επικίνδυνες για την ζωή αρρυθμίες.\nΦυσιολογικά η καρδιά χτυπά 60 ως 100 φορές κάθε λεπτό. Βραδυκαρδία ονομάζεται η κατάσταση κατά την οποία οι καρδιακοί παλμοί είναι κάτω των 60/λεπτό, ενώ ταχυκαρδία όταν είναι πάνω από 100/λεπτό. Φυσικά, αποκλίσεις από τα όρια αυτά δεν είναι συνώνυμες με καρδιακή νόσο, καθώς ο ρυθμός της καρδιάς επηρεάζεται από πληθώρα καταστάσεων και ερεθισμάτων που τις περισσότερες φορές είναι εξωκαρδιακής προέλευσης.\nΗ συναίσθηση των καρδιακών παλμών περιγράφεται ως κάτι δυσάρεστο και ενοχλητικό, με όρους όπως "φτερούγισμα", "κενό", "ταχυπαλμία", ή "έντονος κτύπος στο στήθος και τον λαιμό". Μπορεί να συνοδεύεται απο δύσπνοια, πόνο στο στήθος, δυσφορία, ζάλη, ακόμα και απώλεια αισθήσεων (λιποθυμία).\nΣτην πλειοψηφία των περιπτώσεων το αίσθημα παλμών δεν οφείλεται σε καρδιακή πάθηση και είναι αποτέλεσμα αγχώδους συνδρομής, κούρασης, αυπνίας, αυξημένης κατανάλωσης καφέ, νικοτίνης ή αλκοόλ, χρήσης αποσυμφορητικών σκευασμάτων και υπερθυρεοειδισμού. Σπανιότερα όμως μπορεί να αποτελεί εκδήλωση σοβαρότερων νοσημάτων όπως στεφανιαίας νόσου, βαλβιδοπαθειών και μυοκαρδιοπαθειών. Η συσχέτιση των συμπτωμάτων με φαινομενικά αθώους εκλυτικούς παράγοντες (άγχος, καφές, τσιγάρο) δεν θα πρέπει να λειτουργεί καθησυχαστικά.\nΓια την σωστή διερεύνηση των συμπτωμάτων αυτών πρέπει αρχικά να γίνει τεκμηρίωση και καταγραφή της διαταραχής του καρδιακού ρυθμού, κάτι που μπορεί να αποδειχθεί αρκετά δύσκολο δεδομένου του διαλείποντος χαρακτήρα των επεισοδίων. Η λεπτομερής λήψη ιατρικού ιστορικού, η κλινική εξέταση, το ηλεκτροκαρδιογράφημα και το υπερηχοκαρδιογράφημα (Triplex), είναι η βασική και απαραίτητη προσέγγιση στον ασθενή που αναφέρει αίσθημα παλμών. Περαιτέρω έλεγχος γίνεται με 24ωρη καταγραφή του καρδιακού ρυθμού (Holter) και έλεγχο ισχαιμίας (δοκιμασία κοπώσεως, σπινθηρογράφημα μυοκαρδίου, υπερηχοκαρδιογράφημα φόρτισης με δοβουταμίνη), ενώ σε σπανιότερες περιπτώσεις μπορεί να χρειαστούν και επεμβατικές εξετάσεις όπως ηλεκτροφυσιολογική μελέτη και στεφανιογραφία.\nΗ αντιμετώπιση εξαρτάται από την αιτιολογία. Στην πλειονότητα των περιπτώσεων που δεν θα συνυπάρχει οργανική καρδιοπάθεια, αρκεί η αποφυγή του εκλυτικού παράγοντα ή χορηγείται ήπια φαρμακευτική αγωγή (β-αποκλειστές) για όσο διάστημα απαιτείται. Αντιαρρυθμικά σκευάσματα, διαδερμική κατάλυση δεματίων ή αρρυθμιογόνων εστιών και εμφυτεύσιμοι απινιδωτές, είναι οι επιλογές που απαιτούνται σε υποκείμενες καρδιακές παθήσεις.


Πατάτες Ντοφινουάζ – Dauphinoise - Lifesharing\nΠεντανόστιμο και πανεύκολο πιάτο. Ευπαρουσίαστο και σε τραπέζι ακόμα. Οι καλεσμένοι σας θα ενθουσιαστούν.\n3 σκελίδες σκόρδου σπασμένες\n1 ½ πατάτες\n¼ κ.γ. άσπρο πιπέρι\n200γραμ. τριμμένο Gouda\nΠροθερμαίνουμε τον φούρνο στους 190ο C και βουτυρώνουμε ένα πυρέξ 32Χ18εκ. περίπου.\nΖεσταίνουμε τη κρέμα με το γάλα σε μια κατσαρόλα και προσθέτουμε τις 3 σπασμένες σκελίδες σκόρδου.\nΑναμιγνύουμε το αλάτι μαζί με τα πιπέρια και το μοσχοκάρυδο σε ένα μπολάκι.\nΚαθαρίζουμε τις πατάτες και τις κόβουμε σε ροδέλες των 4mm πάχος περίπου, με μαντολίνο, ή ηλεκτρικό πολυκόφτη λαχανικών, ή και με το χέρι.\nΡίχνουμε τις πατάτες στη κατσαρόλα και τις αφήνουμε να βράσουν για 6-7 λεπτά, ανακατεύοντας κατά διαστήματα μέχρι να κρατάνε.\nΜε μια τρυπητή κουτάλα, βγάζουμε τις μισές πατάτες και τις τοποθετούμε στο πυρέξ, σε μια στρώση. Τις πασπαλίζουμε με τα αλοτο-πιπέρια μας και το τυρί. Συνεχίζουμε την ίδια διαδικασία για τη δεύτερη στρώση.\nΤις περιχύνουμε με την κρέμα-γάλα τις αλατοπιπερώνουμε και τις τελειώνουμε με το υπόλοιπο τυρί.\nΤις φουρνίζουμε για 40-45 λεπτά περίπου, μέχρι να πάρουν ωραίο ροδοκόκκινο χρώμα.\nΤις ξεφουρνίζουμε, τις αφήνουμε λίγο σε θερμοκρασία δωματίου να δέσουν και μετά τις σερβίρουμε.\nΤρώγονται σαν κυρίως πιάτο με συνοδεία μιας ωραίας πράσινης δροσερής σαλάτας, ή στο πλάι ενός σνίτσελ, μπριζόλας μοσχαρίσιας, ή χοιρινής, ή ακόμα και με ψητό αρνάκι .\nαλάτι άσπρο πιπέρι γάλα κρέμα γάλακτος light μαύρο πιπέρι μοσχοκάρυδο πατάτες σκελίδες σκόρδου σπασμένες τριμμένο Gouda


Home » Ανταλλακτικά - Αξεσουάρ » Joyetech MGS Triple 0.15ohm Head\nΚωδικός Προϊόντος: e2163\n1.7 x 1.7 x 1.65 cm\nMGS Triple 0.15ohm κεφαλή\nΜε τρεις αντιστάσεις σε μια κεφαλή η MGS Triple 0.15ohm προορίζεται για ιδανική παραγωγή θερμοκρασίας που θα δώσει τεράστια ποσότητα ατμού και εξαιρετική γεύση.\nΟι προδιαγραφές της αντίστασης Triple Coil είναι για χρήση μεταξύ 70-260W. Η προτεινομένη ισχύς για την καλύτερη δυνατή απόδοση της γεύσης είναι μεταξύ 100 και 160W.\nΗ αντίσταση MGS Triple 0.15ohm διαθέτει αγνό βαμβάκι ώστε να διασφαλίζει την απόλυτη απόδοση της γεύσης του υγρού αναπλήρωσης.\nΑντίσταση: Ανοξείδωτο ατσάλι 316L


ΠΟΛΙΤΙΚΗ ΕΝΗΜΕΡΩΣΗ: 10/20/09\nΒυθίσατε τη χώρα...\nΑπό παντού οργή και έκπληξη για τα ψεύτικα στοιχεία. Γίναμε ρεζίλι στην Κοινότητα.Το έλλειμμα που ο τελευταίος υπουργός Οικονομίας Γ. Παπαθανασίου έλεγε πως είναι 6, το πολύ 8, έγινε μέσα σ' ένα μήνα 12,5! Ποιός θα πληρώσει αυτή την αναξιοπιστία;\nΛέγανε εν γνώσει τους ψέματα. Γνώριζαν την...\n...αλήθεια. Κι ενώ γνώριζαν την δραματική κατάσταση της οικονομίας μας έκαναν προεκλογικά παροχές για να κερδίσουν τις εκλογές.\nΑυτή είναι η απόφαση ευθύνης του Καραμανλή; Η θαρραλέα πολιτική που προειδοποιούσε για σκληρά μέτρα αλλά χωρίς να λέει στους πολίτες την αλήθεια;...\nΓΙΑ ΟΛΑ ΦΤΑΙΕΙ ΤΟ ΜΑΞΙΜΟΥ!\nΤο ενδεχόμενο δανεισμού δεν σημαίνει ότι βρίσκεται με την πλάτη στον τοίχο η κυβέρνηση. Μάλλον ο τοίχος αφορά την οικονομία. Και ενδεχομένως το συνολικό πολιτικό σύστημα. Στην πραγματικότητα όμως το Mega βρήκε την πρώτη ευκαιρία για να ασκήσει αντιπολίτευση και να κάνει κριτική στην κυβέρνηση Παπανδρέου. Αυτό δεν είναι απαραίτητα κακό. Κακό είναι που βρήκε το πεδίο της οικονομίας για να χτυπήσει το Μαξίμου. Η απουσία κριτικής στους προηγούμενους υπουργούς Οικονομίας δημιουργεί σοβαρά ερωτήματα. Και αυτό είναι ορατό σε όλους τους τηλεθεατές.\nΑποφυλακίστηκε ο μόνος άνθρωπος που μπορούσε να μιλήσει για την Siemens\nΠάρτι πρέπει να κάνουν μέσα στη Βουλή σήμερα... Πάει αποφυλακίστηκε ο Χριστοφοράκος και είναι αθώος απο τις Γερμανικές αρχές. Δεν υπάρχει σκάνδαλο Siemens έχει κλείσει ο φάκελος αφού ο Χριστοφοράκος δεν είναι υποχρεωμένος να μας πει ποιος πήρε τα 100.000.000 ευρώ. Τυπικά δεν είναι αθώος αμα έρθει Ελλάδα σίγουρα θα βρουν κάτι να τον βάλουν μέσα... Αλλά χαζός είναι; Μπορεί να κάνει βόλτες σε όλο το κόσμο, τι να κάνει στο Ελλαδιστάν ο άνθρωπος; Όλα μέλι γάλα... το λένε και οι Γερμανικές εφημερίδες.\nΠάρτι κάνουν οι δημοσκόποι. Εκεί που τελείωσαν οι εκλογές και νόμιζαν ότι οι δημοσκοπήσεις θα ξεκινούσαν πάλι κοντά στο Δεκέμβριο, προέκυψε η αποχώρηση του Καραμανλή και οι διάδοχοί του και άρχισαν οι χαρούλες. Νέα δημοσκόπηση σήμερα αυτή την φορά της Marc για λογαριασμό του Alpha. Οι αριθμοί τα εξηγούν όλα. Δεν χρειάζεται η δική μας ανάλυση...\nΑυστηρή προειδοποίηση ΤτΕ για το έλλειμμα\nΤολμηρές αποφάσεις για τη μείωση του δημοσιονομικού ελλείμματος κατά 5% σε δύο χρόνια και την επαναφορά των δημοσιονομικών σε τάξη, ζητεί με την ενδιάμεση έκθεσή του ο Διοικητής της Τράπεζας της Ελλάδος.\nΟ Γιώργος Προβόπουλος εκφράζει την ανησυχία του για τα υψηλά δίδυμα ελλείμματα που αντιμετωπίζει η χώρα στο δημοσιονομικό και εξωτερικό ισοζύγιο πληρωμών.\nΔιαβάστε τις βασικές επισημάνσεις της έκθεσης, καθώς και όλο το ρεπορτάζ\nΟ κ. Προβόπουλος παρέδωσε την έκθεση στον πρόεδρο της Βουλής.\n"Η κατάσταση της χώρας είναι αρκετά κρίσιμη, όπως έχουμε πει και στις προηγούμενες Εκθέσεις. Προτείνουμε παρεμβάσεις που θα μπορέσουν να την ομαλοποιήσουν στο συντομότερο δυνατό χρόνο, για να βγούμε από αυτή τη δυσάρεστη θέση. Θα χρειαστεί μεγάλη προσπάθεια", είπε ο κ. Προβόπουλος.\n"Συμφωνούμε όλοι ότι η κατάσταση είναι ιδιαίτερα κρίσιμη- Θα χρειαστεί μεγάλη προσπάθεια από ολόκληρο τον ελληνικό λαό", σχολίασε ο Φίλιππος. Πετσάλνικος.\nΣε ανάλογο μήκος κύματος και η Ευρωπαϊκή Επιτροπή που διαμηνύει ότι χρειάζονται μέτρα διαρθρωτικού χαρακτήρα και δείχνει δυσφορία για την αναξιοπιστία των στατιστικών στοιχείων. Το Δεκέμβριο θα γίνει γνωστό εάν η Αθήνα θα λάβει την παράταση που ζητά για τη μείωση του ελλείμματος.\nΤην ανάγκη "να προωθηθούν άμεσα και αποφασιστικά οι διαρθρωτικές αλλαγές που έχει ανάγκη ο τόπος, ώστε η τρέχουσα δημοσιονομική εκτροπή να αντιμετωπιστεί ως μια μεταβατική φάση μέσα σ' ένα ευρύτερο, σταθερό και συνεπές μεταρρυθμιστικό πλαίσιο" επισημαίνει ο ΣΕΒ σε σημερινή ανακοίνωση αναφορικά με τις προγραμματικές δηλώσεις της κυβέρνησης.\nΟ Σύνδεσμος σημειώνει πως "είναι δύσκολο να διαφωνήσει κανείς με τις κατευθύνσεις των προγραμματικών δηλώσεων-που βρίσκονται άλλωστε σε αντιστοιχία με το οικονομικό πλαίσιο αναφοράς του ΣΕΒ", προσθέτει ωστόσο ότι "οι στόχοι δεν είναι όλοι συμβατοί μεταξύ τους -κάτι που σίγουρα θα επισημανθεί από την Ε.Ε. και τις διεθνείς κεφαλαιαγορές".\nΜήνυμα Παπανδρέου σε Τουρκία και ΕΕ\nΜε την ομιλία του στη Βουλή των Αντιπροσώπων ολοκληρώθηκε η διήμερη επίσκεψη του πρωθυπουργού στην Κύπρο. Ο Γιώργος Παπανδρέου τόνισε ότι στόχος παραμένει η επίλυση του Κυπριακού και προανήγγειλε την ανάληψη πρωτοβουλιών.\n"Δεν υπάρχει άλλη εναλλακτική λύση από την επανένωση του νησιού, θα παραμείνουμε αρωγοί και σύμμαχοι, έτοιμοι να παράσχουμε όποια βοήθεια μας ζητήσει η κυπριακή κυβέρνηση", είπε χαρακτηριστικά.\nΜιλώντας από το βήμα της κυπριακής Βουλής, τόνισε: "Δεσμεύομαι ότι θα συνεχίσουμε να πορευόμαστε μαζί και μαζί θα αντιμετωπίσουμε οποιεσδήποτε προκλήσεις του κοινού μας μέλλοντος. Η επίλυση του Κυπριακού είναι υπόθεση των ίδιων των Κυπρίων, για την ευόδωση της ο κυπριακός ελληνισμός έχει βιώσει πολλές απογοητεύσεις".\nΕπανέλαβε τη στήριξη του στην προσπάθεια των επαφών Χριστόφια- Ταλάτ, λέγοντας ότι "δεν θα είμαστε απλοί θεατές σε αυτή την προσπάθεια. Θα αναλάβουμε πρωτοβουλίες στο πλαίσιο της πολύ στενής μας συνεργασίας και του στενού συντονισμού με την κυβέρνηση της Κύπρου. Θα είμαστε πάντα στο πλευρό της Κύπρου, διατεθειμένοι να παράσχουμε οποία βοήθεια ζητηθεί".\nΟ κ. Παπανδρέου κάλεσε την Τουρκία να εκπληρώσει στο ακέραιο τις υποχρεώσεις που ανέλαβε έως το συμβούλιο αξιολόγησης του Δεκεμβρίου και να συμβάλλει ουσιαστικά στην προσπάθεια συνολικής επίλυσης του Κυπριακού.\nΕπανέλαβε ότι δεν πιστεύει σε μια ειδική σχέση της Τουρκίας με Ευρωπαϊκή Ένωση, σημειώνοντας ότι κάτι τέτοιο θα μπορούσε να έχει σοβαρές επιπτώσεις για τα ελληνο-κυπριακά συμφέροντα.\nΕπεσήμανε ότι η ένταξη της Κύπρου στην ΕΕ και η ενταξιακή πορεία της Τουρκίας ανοίγουν προοπτικές που παλαιότερα δεν υπήρχαν: "Η συμμετοχή στην ΕΕ οπλίζει την Κύπρο με νέες δυνατότητες για να υπερασπιστεί με ασφάλεια τα συμφέροντά της. Έχουν τη δυνατότητα οι Τουρκοκύπριοι και Ελληνοκύπριοι να απαλλαγούν από αναχρονιστικά σύνδρομα εξαρτήσεων από τις μητέρες πατρίδες", είπε.\n"Η Τουρκία πρέπει να συμβάλει ουσιαστικά στην προσπάθεια συνολικής επίλυσης του Κυπριακού. Η κατάσταση αυτή δεν μπορεί να διαιωνίζεται. Τα θεσμικά όργανα της Ένωσης θα πρέπει να βοηθήσουν στηλιτεύοντας τις παραλείψεις και τα ελλείμματα" σημείωσε.\nΟ κ. Παπανδρέου είχε συνάντηση με τον αρχιεπίσκοπο Χρυσόστομο, αλλά και Επιτροπές Αγνοουμένων.\nΟ πρόεδρος Χριστόφιας ζήτησε να γίνει δίκαιη και αντικειμενική αξιολόγηση της Τουρκίας τον Δεκέμβριο.\nΣε εφ’όλης της ύλης συνέντευξη που παραχώρησε ο πρόεδρος της Τουρκίας Αμπντουλά Γκιουλ επανέλαβε ότι η χώρα του δεν μπορεί να προχωρήσει μονομερώς στην κατάργηση των περιορισμών για τη χρήση των τουρκικών λιμανιών και αεροδρομίων από τα κυπριακά πλοία και αεροσκάφη, εάν δεν αρθούν ταυτόχρονα οι περιορισμοί σε βάρος των Τουρκοκυπρίων στις εμπορικές συναλλαγές τους με την Ευρωπαϊκή Ένωση.\nΌπως συμβαίνει σε κάθε αλλαγή κυβέρνησης, έτσι και τώρα αναμένεται να αλλάξει ο φρούραρχος της Βουλής. Σύμφωνα με αποκλειστικές πληροφορίες του fimotro για την θέση προορίζεται ο Στ. Κοζυράκης ο οποίος τώρα είναι προϊστάμενος στην ΕΚΑΜ. Έχουμε ακούσει καλά λόγια για τον συγκεκριμένο αξιωματικό. Ωστόσο, από μια αναλυτική έρευνα που κάναμε, προέκυψε ότι ο πολύ πιθανός νέος φρούραρχος που κάποιοι προωθούν, είναι συγγενής του νέου... προέδρου της Βουλής! Μάλιστα, σύμφωνα πάντα με τις δικές μας αδιάψευστες πληροφορίες, ο Κοζυράκης ήταν υπασπιστής του Φίλιππου Πετσάλνικου όταν ήταν υπουργός στο Δημόσιας Τάξης μετά τον Μ. Χρυσοχοίδη! Ρωτάμε λοιπόν, τον σοβαρό και αξιοπρεπή Πρόεδρο της Βουλής. Είναι δυνατόν να διοριστεί στην συγκεκριμένη θέση στενό συγγενικό του πρόσωπο, όσο ικανό και αν είναι αυτό;\nΤΡΕΙΣ ΤΟΜΕΣ ΕΤΟΙΜΑΖΕΙ Ο ΧΡΥΣΟΧΟΙΔΗΣ\nΟ Χρυσοχοίδης το έχει βάλει ως στόχο να αναμορφώσει τα Αστυνομικά Τμήματα. Αποφάσισε λοιπόν η διαδικασία παροχής πολιτικού ασύλου στους μετανάστες να φύγει από το υπουργείο Προστασίας Πολιτών και να πάει στο υπουργείο Εσωτερικών. Πολύ σωστό μέτρο. Μόνο στην Ελλάδα οι οικονομικοί μετανάστες υπάγονται στο Δημόσιας Τάξης (νυν Προστασίας του Πολίτη). Σε καμία άλλη χώρα της Ευρώπης δεν συμβαίνει αυτό. Παράλληλα, σήμερα ο Χρυσοχοίδης αποφάσισε... ότι θα προσληφθούν άμεσα για τα Αστυνομικά τμήματα περιοχών που υπάρχει έντονο το πρόβλημα της λαθρομετανάστευσης, αλλοδαποί οι οποίοι θα λειτουργούν ως διερμηνείς και θα λειτουργούν παράλληλα ώς σύνδεσμοι των πολιτών και της Αστυνομίας με τους αλλοδαπούς. Την ίδια στιγμή, ο υπουργός Μ. Χρυσοχοίδης αποφάσισε ότι θα πρέπει να αξιοποιηθούν σε αστυνομικά τμήματα ψυχολόγοι και κοινωνιολόγοι οι οποίοι θα παρατηρούν την συμπεριφορά των αστυνομικών αλλά και ιδιόρρυθυμων περιπτώσεων που έχουν να κάνουν με πολίτες. Όλα αυτά τα μέτρα θα έπρεπε να είχαν ανακοινωθεί πριν από... 30 χρόνια. Πάλι καλά που βρέθηκε ο Χρυσοχοίδης για να τα εφαρμόσει έστω και τώρα...\nΌλο και περισσότεροι Ευρωπαίοι της μεσαίας τάξης- άνθρωποι που παραδοσιακά δεν χρειάζονταν βοήθεια- στρέφονται στον Ερυθρό Σταυρό για βοήθεια, καθώς πιέζονται όλο και περισσότερο από τη συνεχιζόμενη οικονομική κρίση. Η κρίση έχει οδηγήσει σε σημαντική αύξηση της ανεργίας των νέων αλλά και στην... κατάχρηση ουσιών, όπως έδειξε έρευνα του Διεθνούς Ερυθρού Σταυρού και της Ερυθράς Ημισελήνου στην οποία αναφέρεται ότι οι εθελοντές και οι υπάλληλοι της ανθρωπιστικής οργάνωσης σε 40 ευρωπαϊκές χώρες δυσκολεύονται να αντιμετωπίσουν τις «ολοένα αυξανόμενες ανάγκες και τους μειωμένους πόρους» που συνδέονται με την παγκόσμια οικονομική ύφεση. Όπως εξήγησε ο εκπρόσωπος του Ερυθρού Σταυρού Τρίγκβε Νόρντμπι, η έκθεση αυτή δεν αποτελεί μια ακριβή στατιστική για τις επιπτώσεις της κρίσης στα νοικοκυριά, αλλά μια καταγραφή των όσων παρατηρούν οι εθελοντές στις κοινότητες όπου δραστηριοποιούνται. Ένα από τα πιο ενδιαφέροντα συμπεράσματα πάντως είναι ότι πολλοί Ευρωπαίοι της μεσαίας τάξης παραμένουν χρεωμένοι, γεγονός που τους κάνει να στρέφονται για βοήθεια προς τις ανθρωπιστικές οργανώσεις. Ταυτόχρονα, μεγάλο ποσοστό των νέων δεν μπορούν να βρουν δουλειά - ακόμα και στην εύπορη Σουηδία το ποσοστό ανεργίας των νέων ξεπερνά το 27%. Τα προβλήματα Στην έρευνα τονίζεται ότι παρουσιάζεται αύξηση σε σημαντικά κοινωνικά προβλήματα όπως η κοινωνική απομόνωση, το άγχος, η κατάχρηση αλκοόλ και ναρκωτικών, αλλά και τα έντονα ψυχολογικά προβλήματα. «Αν δεν γίνει κάτι σύντομα, η κοινωνική συνοχή σε όλη την Ευρώπη θα απειληθεί από τις κοινωνικές εντάσεις που συνδέονται με το αίσθημα αδυναμίας και τον ανταγωνισμό για την εύρεση δουλειάς μεταξύ των λιγότερο προνομιούχων», ανέφερε ο Νόρντμπι. Τουλάχιστον 75% των Ευρωπαίων που ρωτήθηκαν απάντησαν ότι αισθάνονται τις σοβαρές επιπτώσεις της κρίσης, ενώ το 95% συνδέουν με την ύφεση την αύξηση της ανεργίας, ιδιαίτερα μεταξύ των νέων. Ο χειμώνας προβλέπεται να είναι «ιδιαίτερα δύσκολος» στην Ευρώπη όχι πια μόνο για τους φτωχούς αλλά και για τη μεσαία τάξη. Οι αιτήσεις για οικονομική βοήθεια στα κέντρα του Ερυθρού Σταυρού αυξάνονται συνεχώς στην Ευρώπη και την Ασία «κυρίως από πληθυσμικές ομάδες που μέχρι τώρα δεν είχαν τέτοιες ανάγκες», τονίζεται στην έκθεση. Επίσης αναφέρεται ότι «τα 2/3 των κέντρων του Ερυθρού Σταυρού που βρίσκονται στην Ε.Ε. περιλαμβάνουν πλέον και πρόγραμμα σίτισης», κάτι που δεν γινόταν μέχρι τώρα και αναδεικνύει και το πρόβλημα πείνας που εμφανίζεται για πρώτη φορά σε τέτοιο επίπεδο στην Ευρώπη.\nΓ.Κουτρουμάνης: Οικονομική ισορροπία, πρώτο μας μέλημα\nΠροτεραιότητα της κυβέρνησης η ισορροπία των ασφαλιστικών ταμείων – πρέπει να περιοριστεί η σπατάλη στον κλάδο υγείας με τα φάρμακα τόνισε ο υφυπουργός Εργασίας κ. Γιώργος Κουτρουμάνης, στη συνέντευξη εφ όλης της εργασιακής και ασφαλιστικής που παραχώρησε στον Flash 96.\nΕπεσήμανε πως θα σταματήσει η κατάσταση με τα σταζ στο δημόσιο, ενώ διευκρίνισε πως αρχίζει άμεσα η καταγραφή των εργαζομένων ανά κατηγορία σε αυτό το καθεστώς.\nΣυγκροτείται ειδική επιτροπή υπογράμμισε ώστε να βελτιωθεί η κατάσταση με τη διαδοχική ασφάλιση όσον αφορά τη χορήγηση των συντάξεων. Ελπίζουμε έως το τέλος του 2010 να έχει κατέβει το χρονικό όριο στους τρείς μήνες είπε ο υφυπουργός εργασίας.\nΓια τα όρια συνταξιοδότησης ο κ. Κουτρουμάνης είπε\nΕπεξεργαζόμαστε τα στοιχεία για τις συμβάσεις έργου ώστε να υπάρχει πλήρης εικόνα για τις εργασιακές σχέσεις σημείωσε ο υφυπουργός.\nΠάνω από 1.000.000 εργαζόμενοι είναι ανασφάλιστοι στη χώρα μας πρόσθεσε ο κ. Κουτρουμάνης, θέλουμε να πάψει η μαύρη εργασίας και αυτό θα επιτευχθεί με την ενοποίηση των ελεγκτικών μηχανισμών.\nΕπιπλέον 2,2 δισ. ευρώ θέλουν ΙΚΑ και ΟΑΕΕ για συντάξεις\nΓια τεράστιο πρόβλημα βιωσιμότητας του ασφαλιστικού συστήματος μίλησε η πολιτική ηγεσία του υπουργείου Εργασίας και Κοινωνικής Ασφάλισης. Έως το τέλος του έτους απαιτούνται- πέραν των προβλεπομένων από τον προϋπολογισμό- 2,2 δισ. ευρώ για τις συντάξεις του ΙΚΑ και του ΟΑΕΕ.\nΌσον αφορά την κατάργηση των διατάξεων του νόμου Πετραλιά, σύμφωνα με την εφημερίδα Τα Νέα, ο υπουργός επανέλαβε ότι θα ισχύσει για τις ρυθμίσεις που αύξησαν τα όρια ηλικίας συνταξιοδότησης και μείωσαν τις συντάξεις.\nΑυτό σημαίνει ότι θα επανέλθει το δικαίωμα των μητέρων ανηλίκων να βγαίνουν σε πρόωρη σύνταξη πριν από τα 55, δεν θα ψαλιδίζεται το ποσό της πρόωρης ή της επικουρικής σύνταξης, ενώ οι εργαζόμενοι του ιδιωτικού τομέα θα αποκτήσουν και πάλι το δικαίωμα να συνταξιοδοτούνται στα 58 έπειτα από 35 χρόνια ασφάλισης, αντί για τα 60 που ισχύει σήμερα. Επίσης ο κ. Λοβέρδος έκανε γνωστό ότι σε σύντομο χρονικό διάστημα θα υπάρξει ρύθμιση που θα αυξάνει τα εισοδηματικά όρια για το ΕΚΑΣ, ώστε να το πάρουν χιλιάδες συνταξιούχοι που το έχασαν φέτος.\nΚαστανίδης: Πιστή η κυβέρνηση στην ανεξαρτησία της Δικαιοσύνης\nΟ υπουργός Δικαιοσύνης, Διαφάνειας και Ανθρωπίνων Δικαιωμάτων Χάρης Καστανίδης επισκέφθηκε το πρωί εθιμοτυπικά το Συμβούλιο της Επικρατείας. Ο Καστανίδης επισκέφθηκε τον πρόεδρο του ΣτΕ Παναγιώτη Πικραμμένο και στη συνέχεια είχε σύσκεψη με τους αντιπροέδρους του Ανωτάτου Ακυρωτικού Δικαστηρίου.\nΕξερχόμενος του γραφείου του προέδρου του ΣτΕ, ο Καστανίδης δήλωσε:\n«Επισκέπτομαι με δική μου πρωτοβουλία την ηγεσία των Ανωτάτων Δικαστηρίων της χώρας γιατί θέλω να υποδηλώσω, όχι μόνο στο συμβολικό επίπεδο αλλά και με πραγματικό περιεχόμενο, την πίστη της Κυβέρνησης στην ανεξαρτησία της Δικαιοσύνης. Ανεξαρτησία την οποία θα την προστατεύουμε με κάθε τρόπο και ζητούμε και από τους δικαστές να συμπεριφερθούν όπως ακριβώς το Σύνταγμα αναγνωρίζει ότι σέβονται μόνο το νόμο και τη συνείδηση.\nΣήμερα στο ΣτΕ ο κύριος πρόεδρος και οι αντιπρόεδροι με ενημέρωσαν για τα προβλήματα που αντιμετωπίζει το ΣτΕ κατά την απονομή της Δικαιοσύνης. Θα μου είναι εξαιρετικά χρήσιμες οι ιδέες που θα μου δώσουν για χρονίζοντα θέματα, αλλά και νέα στο χώρο της Δικαιοσύνης. Σε κάθε περίπτωση οι ηγεσίες των Ανωτάτων Δικαστηρίων της χώρας, ασφαλώς και οι επί μέρους Ενώσεις των δικαστών και των εισαγγελέων, θα μου είναι σταθεροί και χρήσιμοι σύμβουλοι στην διαμόρφωση των λύσεων και την αναβάθμιση της Δικαιοσύνης».\nΠαπανδρέου: Δεν ξεχνάμε ότι είναι εισβολή και κατοχή\nΣυνεχίζεται η επίσκεψη του πρωθυπουργού στην Κύπρο. Από τη Λευκωσία ο Γιώργος Παπανδρέου ετάχθη αντίθετος σε ειδική σχέση Τουρκίας- ΕΕ, ζητώντας να ξαναδοθεί μια νέα δυναμική στην ευρωπαϊκή πορεία της Άγκυρας. Ο πρόεδρος Χριστόφιας ζήτησε να γίνει δίκαιη και αντικειμενική αξιολόγηση της Τουρκίας τον Δεκέμβριο.\nΜιλώντας από το βήμα της κυπριακής Βουλής, ο έλληνας πρωθυπουργός τόνισε: "Συνεχίζω την παράδοση του Ανδρέα, ευχαριστώ για την εγκάρδια υποδοχή, σταθερή επιδίωξη της ελληνικής εξωτερικής πολιτικής είναι η ανατροπή των επιπτώσεων της τουρκικής εισβολής. Δεν το ξεχνάμε ότι είναι εισβολή και κατοχή και το υπενθυμίζουμε, στόχος είναι να τεθεί τέλος".\n"Επίσης να υπάρξει νέα εποχή συνεργασίας στις ελληνοτουρκικές σχέσεις, την ασφάλεια, τη σταθερότητα, την ανάπτυξη της, στην ελεύθερη διακίνηση Ελληνοκυπρίων, αποκατάσταση περιουσιών και εγκατάσταση σε όλη την επικράτεια της πατρίδας τους" σημείωσε ο κ. Παπανδρέου.\n"Οι επιδιώξεις αυτές πρέπει να επιτευχθούν ειρηνικά, στο πλαίσιο μιας συμπεφωνημένης λύσης του Κυπριακού, που θα επανενώσει το νησί, οδηγώντας στην επανεξέλιξη σε μια διζωνική, δικοινοτική ομοσπονδία, με πολιτική ισότητα όλων των κοινοτήτων, όπως ορίζεται από τις αποφάσεις του ΟΗΕ, μία κυπριακή κυριαρχία και μία ιθαγένεια" πρόσθεσε.\nΕπίσης, ο κ. Παπανδρέου είχε συνάντηση με τον αρχιεπίσκοπο Χρυσόστομο, αλλά και Επιτροπές Αγνοουμένων.\nΟι εισαγωγές στην ελληνική αγορά λευκών ειδών αυξάνονται συνεχώς, με τα ξένα προϊόντα να εκτοπίζουν την εγχώρια παραγωγή από τις βιτρίνες τόσο των ακριβών όσο και των πιο προσιτών καταστημάτων. Παράλληλα, η κρίση ψαλιδίζει τον τζίρο τουλάχιστον κατά 15% οδηγώντας τις εταιρείες σε μπαράζ προσφορών. «Τα λευκά είδη... που εισάγονται από τις τρίτες χώρες έχουν κατακτήσει τη μερίδα του λέοντος στην ελληνική αγορά», παρατηρεί ο κ. Χαράλαμπος Ασλαματσίδης, επικεφαλής της εταιρείας Βianco. «Η παραγωγή λευκών ειδών έχει εκτοπιστεί». Πράγματι, τα δύο τελευταία χρόνια ο ρυθμός μείωσης της εγχώριας παραγωγής σεντονιών διπλασιάστηκε και έφτασε στο 11%, ενώ την τελευταία εξαετία η ετήσια μείωση ήταν 6,3%. Ίδιες συνθήκες επικράτησαν, όπως αναφέρει σχετική μελέτη της ΙCΑΡ, και στην παραγωγή πετσετών, με τον μέσο ετήσιο ρυθμό μείωσης την τελευταία πενταετία να διαμορφώνεται γύρω στο 13,8%. Μείωση, αν και μικρότερη, παρουσίασε η παραγωγή σε τραπεζομάντιλα, η οποία διαμορφώθηκε στο 2,4%. Η τάση αναμένεται να κλιμακωθεί εξαιτίας της οικονομικής κρίσης ασκώντας ακόμη μεγαλύτερες πιέσεις στις ομοειδείς ελληνικές βιοτεχνίες. Πρόκειται, άλλωστε, για έναν τομέα που εξαρτάται σε μεγάλο βαθμό, όπως δηλώνουν στελέχη της αγοράς, από το διαθέσιμο εισόδημα των καταναλωτών. «Αν και η πτώση στα λευκά είδη είναι μικρότερη από τη μείωση του τζίρου στα είδη σπιτιού, είναι αισθητή στην αγορά η επίπτωση της οικονομικής κρίσης», δηλώνει ο κ. Ασλαματσίδης. Ως αποτέλεσμα, οι επιχειρήσεις του κλάδου προχωρούν συνεχώς σε προσφορές που κινούνται συνήθως μεταξύ 20% και 30%. «Κάθε μέρα έχουμε προσφορές. Χωρίς προσφορές, ο πελάτης δεν κοιτάει ούτε τη βιτρίνα», συμπληρώνει ο κ. Ασλαματσίδης. Ξένα προϊόντα το 80% Η παροχή προσφορών ευνοείται και από την ολοένα και μεγαλύτερη διείσδυση φθηνότερων προϊόντων στην αγορά, τα οποία ως φαίνεται έχουν αρχίσει να κερδίζουν ολοένα και περισσότερους καταναλωτές. Μάλιστα, στελέχη της αγοράς εκτιμούν ότι γύρω στο 70% των προϊόντων στην ελληνική αγορά λευκών ειδών κινούνται πλέον σε προσιτές τιμές, ενώ τα ξένα προϊόντα αντιστοιχούν στο 80%. Άλλωστε, χώρες χαμηλού κόστους, όπως είναι το Πακιστάν, η Κίνα και η Ινδία, αποτελούν σημαντικές πηγές προέλευσης λευκών ειδών για την ελληνική αγορά, η οποία εκτιμάται ότι κινείται γύρω στα 350 εκατ. ευρώ ετησίως και αποτελείται από μεγάλο αριθμό επιχειρήσεων με μικρά μερίδια αγοράς. Από σούπερ μάρκετ το 30% Η διείσδυση των προϊόντων σε προσιτές τιμές έχει ευνοηθεί, όπως παρατηρούν στελέχη της αγοράς, και από την ανάπτυξη αλυσίδων που πωλούν επώνυμα αλλά φθηνότερα λευκά είδη, όπως είναι η Ζara Ηome, η οποία διαθέτει ήδη επτά καταστήματα στη χώρα, αλλά και τα ΙΚΕΑ, τα οποία διαθέτουν ευρεία γκάμα από λευκά είδη. Παράλληλα, στην αγορά έχει μπει με προσιτές τιμές και η αλυσίδα Sprider Stores. Επίσης, αυξάνονται συνεχώς οι πωλήσεις λευκών ειδών στα σούπερ μάρκετ, τα οποία διαθέτουν και προϊόντα ίδιας ετικέτας σε ανταγωνιστικές τιμές. Σύμφωνα με εκτιμήσεις, οι πωλήσεις λευκών ειδών από τα σούπερ μάρκετ ενδέχεται να αντιστοιχούν ακόμη και στο 30% της συνολικής αγοράς.\nΗ κριτική του Πρώτου Θέματος στην Τίνα Μπιρμπίλη δεν είχε καμία σχέση με τον Γιώργο Μπόμπολα. Το γράψαμε χθες και επιβεβαιωνόμαστε σήμερα από τον "Κοριό" του Έθνους (πατήστε κλικ).\nΠΙΕΖΟΥΝ ΓΙΑ ΤΟ ΕΛΛΕΙΜΜΑ ΟΙ ΒΡΥΞΕΛΛΕΣ...\nΑυστηρή προειδοποίηση προς την Ελλάδα απηύθυναν το Eurogroup και η Κομισιόν τόσο για λήψη μέτρων για τον έλεγχο του δημοσιονομικού ελλείμματος, όσο και για την αναξιοπιστία των στατιστικών στοιχείων. «Μεγάλες αναθεωρήσεις έχουν γίνει και έχουν ξαναγίνει στο παρελθόν, το θέμα είναι σοβαρό. Το παιχνίδι τελείωσε, χρειαζόμαστε σοβαρά στατιστικά στοιχεία», δήλωσε εμφανώς ενοχλημένος ο πρόεδρος του Eurogroup, κ. Ζαν Κλοντ Γιουνκέρ. Ο αρμόδιος επίτροπος για τις... Οικονομικές και Νομισματικές Υποθέσεις, κ. Χοακίν Αλμούνια, τόνισε ότι ανησυχεί για τις στατιστικές διαφορές, οι οποίες απαιτούν εις βάθος εξέταση και ότι θα δώσει σχετική εντολή στη Eurostat.\nΜετά τη συνάντηση με τον Ελληνα υπουργό Οικονομικών κ. Γιώργο Παπακωνσταντίνου, ο κ. Αλμούνια είπε ότι είναι απόλυτη προτεραιότητα για την Ελλάδα η υιοθέτηση ενός φιλόδοξου σχεδίου δημοσιονομικής προσαρμογής για τα επόμενα χρόνια, το οποίο θα πρέπει να συνοδεύεται από ένα ουσιαστικό πρόγραμμα διαρθρωτικών μεταρρυθμίσεων. Παράλληλα έδειξε την κατεύθυνση στην οποία οφείλει να κινηθεί ο προϋπολογισμός του 2010, τονίζοντας ότι αυτός θα πρέπει να καταδεικνύει την αποφασιστικότητα της Ελλάδας να θέσει τα δημόσια οικονομικά σε μονοπάτι εξυγίανσης. Ο πρόεδρος της Ευρωπαϊκής Κεντρικής Τράπεζας, κ. Ζαν Κλοντ Τρισέ, έκανε ιδιαίτερη αναφορά στην ανάγκη να προχωρήσει η Ελλάδα σε μεταρρυθμίσεις που θα της επιτρέψουν να αυξήσει την ολική ανταγωνιστικότητα της οικονομίας της.\n«ΝΑΙ» της Κομισιόν σε έκτακτη ενίσχυση των γαλακτοπαραγωγών\nΤο μεγάλο «ναι», πάντως, στο οποίοι ήλπιζε ο ευρωπαϊκός αγροτικός κόσμος του γάλακτος είπε χθες η Επίτροπος για θέματα Γεωργίας κα. Μάριαν Φίσερ Μπόελ.\nΣύμφωνα με ξένα μέσα ενημέρωσης, η κα. Μπόελ, μετά την πίεση 21 εκ των 27 κρατών-μελών, υποσχέθηκε ότι θα δώσει κονδύλι 280 εκατ. ευρώ ως έκτακτη οικονομική ενίσχυση στους γαλακτοπαραγωγούς που έχουν πληγεί από την πτώση των τιμών, στα πλαίσια της τακτικής συνεδρίασης του Συμβουλίου Υπουργών Γεωργίας που πραγματοποιείται στο Λουξεμβούργο.\nΜπορεί το ποσό το οποίο προσφέρει η Επίτροπος να είναι 20 εκατ. ευρώ μικρότερο από αυτό που είχαν αρχικά ζητήσει οι Υπουργοί των κρατών, παρ’ όλα αυτά μετά από αρκετούς μήνες «μαχών», επιτέλους οι γαλακτοπαραγωγοί μπορούν ηρεμήσουν και να σταματήσουν τις κινητοποιήσεις τους οι οποίες ξεκίνησαν από τον Ιούνιο.\nΗ δυσαρέσκεια ανάμεσα στους αγρότες γαλακτοπαραγωγούς είναι ιδιαίτερα έντονη τους τελευταίους μήνες καθώς η οικονομική κρίση και οι χαμηλές τιμές της αγοράς τους έχουν φτάσει στα όρια της χρεοκοπίας. Δεν έχουν περάσει πολλές μέρες από την περασμένη Παρασκευή, όπου οι Γάλλοι σιτοπαραγωγοί έκαψαν λάστιχα και άχυρο στα Ιλίσια Πεδία του Παρισιού δηλώνοντας την αγανάκτησή τους.\nΟ Γάλλος υπουργός Γεωργίας Μπρούνο Λε Μερ, από την πλευρά του, ο οποίος, όπως και άλλοι ομόλογοί του, είχαν πιέσει την Κομισιόν για τη διάθεση του ποσού των 300 εκατ. ευρώ στους παραγωγούς, ανέφερε ότι «το θέμα δεν είναι τελικά πόσα ευρώ θα δαπανηθούν, αλλά θα πρέπει να δοθεί ένα ισχυρό οικονομικό μήνυμα».\nΟ Λε Μερ, αλλά και η Γερμανίδα ομόλογός του Ιλσε Άιγκνερ ηγήθηκαν της «καμπάνιας» για την οικονομική ενίσχυση των γαλακτοπαραγωγών. Μάλιστα από την Κομισιόν αναφέρουν ότι οι τιμές καταναλωτή στο γάλα έχουν αρχίσει να ανεβαίνουν, χωρίς ωστόσο, η αύξηση αυτή να έχει αντίκτυπο στην τσέπη του παραγωγού.\nΤο Συμβούλιο ενέκρινε χθες και έναν κανονισμό για την επιμήκυνση των περιόδων παρέμβασης για το βούτυρο και το αποβουτυρωμένο γάλα σε σκόνη, σύμφωνα με επίσημη ανακοίνωση. Επιπλέον το Συμβούλιο καταρχάς συμφωνεί να επεκτείνει τη ρήτρα διατάραξης στον κλάδο των γαλακτοκομικών και να εξαγοράσει ποσοστώσεις το συντομότερο δυνατό.\nΠρεμιέρα για Μπατζελή στο συμβούλιο υπουργών Γεωργίας\nΣτο Συμβούλιο των Υπουργών Γεωργίας δίνει το «παρών» η νέα Υπουργός Αγροτικής Ανάπτυξης και Τροφίμων κα. Κατερίνα Μπατζελή, το οποίο ξεκίνησε χθες στο Λουξεμβούργο.\nΈξω βέβαια από τα γραφεία της συνεδρίασης οι Ευρωπαίοι αγρότες συνέχιζαν τις εδώ και πολλούς μήνες κινητοποιήσεις τους πράγμα το οποίο είχε ως αποτέλεσμα το θέμα της αντιμετώπισης της κρίσης στο γαλακτοκομικό τομέα να κυριαρχήσει στη σύνοδο.\nΗ κα. Μπατζελή, αναφερόμενη στο θέμα των γαλακτοπαραγωγών τόνισε πως κάθε βραχυπρόθεσμο μέτρο για την αντιμετώπιση της κρίσης είναι ευπρόσδεκτο, σημειώνοντας όμως ότι χρειάζονται ριζικά μέτρα για την αναδιάρθρωση και τη βιώσιμη ανάπτυξη, όχι μόνο της γαλακτοπαραγωγής, αλλά και άλλων άμεσα συνδεδεμένων κλάδων, όπως των σιτηρών.\nΠρόσθεσε μάλιστα πως δεν μπορεί να αντιμετωπίζεται η κρίση με μέτρα όπως η εξαγορά των ποσοστώσεων, που -πέρα από τους κινδύνους στρέβλωσης της αγοράς και του ανταγωνισμού- δίνει αντικρουόμενα μηνύματα, από τη μία στήριξης της παραγωγής και από την άλλη, εγκατάλειψής της.\nΗ νέα υπουργός, υποστήριξε πως ένα πρόσθετο ποσό, με τη μορφή εθνικών φακέλων, για να είναι αποτελεσματικό θα πρέπει αφενός να είναι επαρκές και αφετέρου να κατανεμηθεί στα Κράτη Μέλη με βασικό στόχο τη διατήρηση της γαλακτοπαραγωγής και στις μη ανταγωνιστικές περιφέρειες, όπου η εκτατική κτηνοτροφία απειλείται με εγκατάλειψη.\nΘα πρέπει επομένως, τα κριτήρια κατανομής των κονδυλίων να είναι σε αντιστοιχία με τα ειδικά προβλήματα της κάθε περιφέρειας, ώστε να έχουν ισόρροπο αποτέλεσμα.\nΑναφερόμενη γενικότερα στον αγροτικό κλάδο, η κα. Μπατζελή υποστήριξε τις πρωτοβουλίες για την διαφάνεια της αγοράς, την προώθηση της συμβολαιακής γεωργίας και κτηνοτροφίας, την ενίσχυση των συλλογικών σχημάτων και την επισήμανση καταγωγής, με στόχο την ενίσχυση της διαπραγματευτικής θέσης των παραγωγών.\nΦυσικά, μετά το τέλος του συμβουλίου δεν έλειψαν και οι συζητήσεις μεταξύ των παρευρισκομένων με την κα. Μπατζελή να συνομιλεί με την Επίτροπο Γεωργίας και Αγροτικής Ανάπτυξης, κυρία Mariann Fischer Boel καθώς και το Προεδρείο της CΟPA-COGECA και τους ομολόγους της Υπουργούς Γαλλίας, Ισπανίας, Ιταλίας και Γερμανίας.\nΣυνάντηση Α. Λοβέρδου με ΟΕΚΙΔΕ\nΣυνάντηση με αντιπροσωπεία της Ομοσπονδίας Εργατοϋπαλλήλων Κλωστοϋφαντουργίας Ιματισμού Δέρματος Ελλάδος (ΟΕΚΙΔΕ) σημερα 20-10-2009 ημερα Τρίτη και ώρα 10 π.μ. ο υπουργός Εργασίας και Κοινωνικής Ασφάλισης Ανδρέας Λοβέρδος. Η συνάντηση θα πραγματοποιηθεί στο κτίριο της Πειραιώς 40.\nΚαταγγελία Ανδ. Βγενόπουλου για πτήσεις μεταξύ Αθήνας - Κατεχομένων\nΤην πραγματοποίηση πτήσεων από την Αθήνα προς το αεροδρόμιο «Ερτζάν» στο κατεχόμενο τμήμα της Κύπρου, με ενδιάμεσο σταθμό τη Σμύρνη, καταγγέλλει ο εκτελεστικός αντιπρόεδρος της MIG Ανδρέας Βγενόπουλος και καλεί Ελλάδα και Κύπρο να επιληφθούν του θέματος.\nΣε δηλώσεις του απόψε στο τηλεοπτικό δελτίο του MEGA Κύπρου ο κ. Βγενόπουλος δήλωσε: «Εμείς πρώτοι είχαμε καταγγείλει ότι με την υπογραφή (πριν μήνες) ενός μνημονίου από τις κυβερνήσεις Ελλάδος -Τουρκίας ξεκίνησαν οι πτήσεις».\nΥποστήριξε δε εκ νέου ότι το μνημόνιο υπογράφηκε με τρόπο «αδιαφανή» και δεν κυρώθηκε από τη Βουλή των Ελλήνων\nΕΕ: Όχι άλλα αναξιόπιστα στατιστικά στοιχεία\nΤην ανησυχία τους για τις εξελίξεις στην ευρωπαϊκή οικονομία, αλλά και την ελπίδα ότι μέσα στα επόμενα χρόνια μπορεί αυτή να εισέλθει στην οδό της δημοσιονομικής εξυγίανσης εξέφρασαν από το Λουξεμβούργο, λίγο μετά το πέρας των εργασιών του Συμβουλίου των Υπουργών Οικονομικών της ζώνης του ευρώ, ο πρόεδρός του Ζαν Κλώντ Γιούνκερ, ο επίτροπος Χουακίν Αλμούνια και ο Πρόεδρος της Ευρωπαϊκής Κεντρικής Τράπεζας Ζαν Κλώντ Τρισέ.\nΑναφερόμενοι στην περίπτωση της ελληνικής οικονομίας, αλλά και στις συναντήσεις που είχαν με το νέο υπουργό Οικονομίας κ. Γιώργο Παπακωνσταντίνου, οι κοινοτικοί ιθύνοντες εξέφρασαν την ανησυχία τους για την κατάσταση στην οποία έχει περιέλθει η ελληνική οικονομία και για την απόλυτη - όπως ανέφεραν - διάψευση των στατιστικών στοιχείων της προηγούμενης κυβέρνησης. Σε ότι αφορά το ενδεχόμενο να δοθεί παράταση στην Ελλάδα για να μειώσει το έλλειμμά της στο 3% του ΑΕΠ, οι κοινοτικοί ιθύνοντες δεν θέλησαν να προβούν σε κανένα σχόλιο, λέγοντας ότι το θέμα θα συζητηθεί στη σύνοδο του Δεκεμβρίου.\n«Τον Απρίλιο το συμβούλιο ζήτησε από την Ελλάδα να υιοθετήσει μέτρα για την μείωση του ελλείμματος κάτω από το 3% του ΑΕΠ το 2010. Σήμερα αυτός ο στόχος είναι ξεκάθαρα ανέφικτος. Το δημοσιονομικό έλλειμμα φέτος θα είναι υψηλότερο από το στόχο τον οποίο είχε δεσμευτεί η προηγούμενη κυβέρνηση (3,7%) μία εξέλιξη η οποία μόνο εν μέρει μπορεί να αποδοθεί στην χειρότερη από την αναμενόμενη εξέλιξη της οικονομίας» ανέφερε σε ανακοίνωσή του ο ισπανός Επίτροπος.\n«Είμαι επίσης βαθύτατα ανήσυχος για τις σημαντικές νέες στατιστικές αποκλίσεις. Η υιοθέτηση ενός φιλόδοξου δημοσιονομικού προγράμματος σταθεροποίησης για τα επόμενα χρόνια που να συνοδεύεται από ένα συνολικό πρόγραμμα διαρθρωτικών μεταρρυθμίσεων για την αποκατάσταση της ανταγωνιστικότητας της χώρας, αποτελεί απόλυτη προτεραιότητα για την Ελλάδα» συμπλήρωσε.\n«Ελπίζω πραγματικά ότι η προετοιμασία του προϋπολογισμού του 2010, θα αποδεικνύει αυτή την αποφασιστικότητα για την αποκατάσταση των δημοσίων οικονομικών σε βιώσιμο δρόμο» καταλήγει η ανακοίνωση.\nΣημειώνεται ότι σε ό,τι αφορά το ενδεχόμενο να δοθεί παράταση στην Ελλάδα για να μειώσει το έλλειμμά της στο 3% του ΑΕΠ, οι κοινοτικοί ιθύνοντες δεν θέλησαν να προβούν σε κανένα σχόλιο, λέγοντας ότι το θέμα θα συζητηθεί στη σύνοδο του Δεκεμβρίου.\nΟ υπουργός Οικονομικών κ. Παπακωνσταντίνου, εκτός του Επιτρόπου Αλμούνια, είχε τις πρώτες του συναντήσεις με τον πρόεδρο και τον αντιπρόεδρο της Ευρωπαϊκής Κεντρικής Τράπεζας, Ζαν Κλοντ Τρισέ και Λουκά Παπαδήμο, ενώ την Τρίτη θα συμμετάσχει στη συνεδρίαση του Ecofin.\n'Ενας ένας οι βουλευτές της Ν.Δ. βγαίνουν και λένε φοβερά πράγματα για τον Καραμανλή.\nΟ Πάνος Παναγιωτόπουλος σήμερα στο MEGA, είπε ότι "κάποιοι ανέβασαν στην ταράτσα του Μαξίμου τον Καραμανλή, και τον πέταξαν στο κενό".\nΟ Παναγιωτόπουλος μίλησε για διπλή βαρονία που...\nτον έκανε ότι ήθελε, και τον κρατούσε απομονωμένο από τους βουλευτές του. "Κι εγώ ζήταγα να τον δω. Ζήταγα, ζήταγα, κι όταν πλησίαζε η ημέρα , απομάκρυναν το ραντεβού".\nΚατά τον βουλευτή της Ν.Δ., μετά την περσινή ΔΕΘ, ο Καραμανλής"έχασε εντελώς το παιχνίδι".\nΠικρά λόγια, αλλά και αλήθειες...\nΡεπορτάζ : Βασίλης Zήρας - Κωνσταντίνος Kαλλέργης\nΤα νέα –οριστικά– στοιχεία για το έλλειμμα του 2008, τις εκτιμήσεις για το 2009, καθώς και τα μέτρα που προτίθεται να λάβει η κυβέρνηση για τη μείωσή του περιμένει η Ευρωπαϊκή Επιτροπή προκειμένου να αποφασίσει επί του αιτήματος για πολυετή παράταση, για την οποία δεν έλαβε οριστική δέσμευση - απάντηση. Χθες, στο περιθώριο του συμβουλίου των υπουργών Οικονομικών της Ευρωζώνης, που πραγματοποιήθηκε με...\nΑρχή κυρίως κείμενο επεισοδιακό τρόπο (κλειστοί δρόμοι από γαλακτοπαραγωγούς) στο Λουξεμβούργο, ο κ. Γιώργος Παπακωνσταντίνου είχε κατ’ ιδίαν συναντήσεις με τον επίτροπο για τις Οικονομικές και Νομισματικές Υποθέσεις κ. Χοακίν Αλμούνια, καθώς και με τον πρόεδρο και τον αντιπρόεδρο της Ευρωπαϊκής Κεντρικής Τράπεζας κ. Ζ. Κ. Τρισέ και Λ. Παπαδήμο. Το κτίριο όπου είχε προγραμματισθεί να διεξαχθεί η συνάντηση των 16 υπουργών πολιορκείτο από γαλακτοπαραγωγούς που ζητούσαν να μην απελευθερωθεί η παραγωγή γάλακτος, που θα έχει αρνητικές επιπτώσεις στις τιμές (την ίδια ώρα, συνεδρίαζαν και οι υπουργοί Γεωργίας).\nΤελικά, οι υπουργοί Οικονομίας φυγαδεύθηκαν σε πύργο στα προάστια της πόλης, προκειμένου να ολοκληρωθούν οι εργασίες του Eurogroup.\nO κ. Παπακωνσταντίνου, που συνοδεύεται από τον υφυπουργό κ. Φ. Σαχινίδη, παρουσίασε τα πρώτα αποτελέσματα της καταγραφής που βρίσκεται σε εξέλιξη σε συνεργασία και με την Τράπεζα της Ελλάδος και υποσχέθηκε ότι η Eλλάδα πρόκειται να στείλει νέα αναφορά στην Eurostat για το έλλειμμα του 2008 και τις εκτιμήσεις για το 2009 την Τετάρτη. Υπενθυμίζεται ότι στην αναφορά που έστειλε η προηγούμενη κυβέρνηση λίγες ημέρες πριν από τις εκλογές, είχε προσδιορίσει το έλλειμμα του 2008 στο 5,7% του ΑΕΠ και εκτιμούσε ότι το 2009 θα διαμορφωθεί στο 6%. Στη νέα αναφορά, που θα σταλεί αύριο, το έλλειμμα του 2008 εκτιμάται πλέον στα επίπεδα του 6,5% του ΑΕΠ, ενώ του 2009 προβλέπεται ότι θα εκτιναχθεί πάνω από το 12%.\nΠροκειμένου να διορθωθεί το υπερβολικό έλλειμμα, η Ελλάδα διεκδικεί προθεσμία τριών - τεσσάρων ετών, δηλαδή έως το 2012 - 2013.\nΕπίσης, έδωσε το περίγραμμα της οικονομικής πολιτικής που σχεδιάζει να εφαρμόσει και παρουσίασε στις προγραμματικές δηλώσεις της κυβέρνησης, δηλαδή το νέο φορολογικό νομοσχέδιο, τα μέτρα για τη συγκράτηση των δαπανών, αλλά και για την ενίσχυση της οικονομικής δραστηριότητας.\nΔεδομένης της χαμηλής αξιοπιστίας της Ελλάδας, ύστερα από τις αλλεπάλληλες αναθεωρήσεις των στοιχείων και την αδυναμία της να θέσει υπό έλεγχο τα δημόσια οικονομικά, η Ευρωπαϊκή Επιτροπή περιμένει τις αμέσως προσεχείς ημέρες, ει δυνατόν και πριν από την κατάθεση του νέου προϋπολογισμού, συγκεκριμένα μέτρα που προτίθεται να λάβει η κυβέρνηση προκειμένου να μειώσει το έλλειμμα. Το οικονομικό επιτελείο επεξεργάζεται μέτρα που θα είναι προσαρμοσμένα στις κατευθύνσεις που έχει δώσει το Eurogroup και η Κομισιόν. Στόχος είναι η μείωση του ελλείμματος κατά 4% περίπου ή κατά 10 δισ. ευρώ το 2010, ώστε το έλλειμμα να υποχωρήσει στα επίπεδα του 9% του ΑΕΠ. Τα μέτρα θα είναι κυρίως μόνιμου χαρακτήρα και θα αφορούν τόσο την ενίσχυση των εσόδων όσο και την περιστολή των δαπανών και θα συνοδεύονται από μεταρρυθμίσεις για την ενίσχυση της ανταγωνιστικότητας της οικονομίας.\nΗ Ευρωπαϊκή Επιτροπή θα αξιολογήσει τα μέτρα και θα αποφανθεί επισήμως επί του ελληνικού αιτήματος για παράταση τον Δεκέμβριο. Το πιθανότερο είναι πως η Ελλάδα θα πάρει προθεσμία για μείωση του ελλείμματος τουλάχιστον μέχρι το 2012, αλλά θα τεθεί σε πιο αυστηρό καθεστώς επιτήρησης, όπως προβλέπεται από το άρθρο 104 παρ. 9 της Συνθήκης του Μάαστριχτ, που επιβάλλει στη χώρα με υπερβολικό έλλειμμα η οποία δεν συμμορφώθηκε με τις συστάσεις για δημοσιονομική προσαρμογή να υποβάλλει κάθε τρεις μήνες εκθέσεις προόδου.\nΑυστηρή προειδοποίηση στην Ελλάδα απηύθυναν χθες από το Λουξεμβούργο ο πρόεδρος της ευρωζώνης κ. Ζ. Κ Γιουνκέρ, ο κοινοτικός επίτροπος κ. Χ. Αλμούνια και ο πρόεδρος της Ευρωπαϊκής Κεντρικής Τράπεζας κ. Ζ. Κ. Τρισέ να καταβάλει σοβαρή προσπάθεια για τη βελτίωση των οικονομικών της και για τη μείωση του ελλείμματος, Παράλληλα ζήτησαν να επιδείξει σοβαρότητα στην... παρουσίαση των στατιστικών στοιχείων. Οι κοινοτικοί εταίροι μας κατά τη χθεσινή συνεδρίαση του eurogroup έστειλαν ουσιαστικά τελεσίγραφο στη νέα κυβέρνηση να λάβει μέτρα με τον προϋπολογισμό του 2010, προκειμένου να ξεκινήσει η μείωση του δημοσιονομικού ελλείμματος που έχει ξεφύγει και ανέρχεται στα επίπεδα του 12% του ΑΕΠ. «Το παιχνίδι τελείωσε», είπε χαρακτηριστικά ο κ. Γιουνκέρ αναφερόμενος στις συνεχείς αλλαγές των εκτιμήσεων για το έλλειμμα από την προηγούμενη κυβέρνηση. Στο ίδιο μήκος κύματος ο κ. Αλμούνια έκανε γραπτή δήλωση στην οποία αναφέρει ότι «ανησυχώ σοβαρά για τις σημαντικές νέες στατιστικές ανακρίβειες» και προσθέτει ότι «η υιοθέτηση ενός φιλόδοξου προγράμματος δημοσιονομικής σταθερότητας για τα επόμενα χρόνια συνοδευόμενου από διαρθρωτικές μεταρρυθμίσεις για την αποκατάσταση της ανταγωνιστικότητας είναι η πρώτη προτεραιότητα για την Ελλάδα. Εύχομαι στην προετοιμασία του προϋπολογισμού του 2010 να επιδειχθεί αυτή η αποφασιστικότητα, ώστε να μπουν τα δημόσια οικονομικά επιτέλους σε ένα βιώσιμο δρόμο». Ουσιαστικά οι κοινοτικοί αξιωματούχοι ζητούν από τη νέα κυβέρνηση να λάβει μέτρα με τον προϋπολογισμό του 2010 ώστε να επιτευχθεί σοβαρή μείωση του δημοσιονομικού ελλείμματος, διαμηνύοντας ότι θα απαντήσουν σχετικά με το αίτημα της παράτασης- για τον χρόνο της δημοσιονομικής προσαρμογής- αφού αξιολογήσουν τα μέτρα αυτά. Ο κ. Γιουνκέρ μάλιστα είπε ότι η Ευρωπαϊκή Ένωση θα απαντήσει στο αίτημα της Ελλάδας όταν και όποτε κρίνει σκόπιμο. Ο πρόεδρος της Ευρωπαϊκής Κεντρικής Τράπεζας είπε ότι είναι σημαντικό να βελτιωθεί η κατάσταση της Ελλάδας το συντομότερο δυνατό. Από την πλευρά του ο κ. Γιουνκέρ τόνισε ότι το θέμα των στατιστικών ανακολουθιών έχει κατ΄ επανάληψη παρατηρηθεί στην περίπτωση της Ελλάδας και πρόσθεσε ότι επιτέλους η Ε.Ε. θέλει σοβαρά στατιστικά στοιχεία. Πάντως και οι τρεις κοινοτικοί αξιωματούχοι είπαν ότι καλωσόρισαν τον κ. Παπακωνσταντίνου και εξέφρασαν την ελπίδα να ανταποκριθεί στις ανάγκες της ελληνικής οικονομίας.O κ. Παπακωνσταντίνου είχε κατ΄ ιδίαν συνάντηση με τον επίτροπο οικονομικών υποθέσεων της Ε.Ε. κ. Χ. Αλμούνια, ενώ συναντήθηκε και με τον πρόεδρο και τον αντιπρόεδρο της Ευρωπαϊκής Κεντρικής Τράπεζας Ζαν Κλοντ Τρισέ και Λουκά Παπαδήμο αντίστοιχα, στο περιθώριο του συμβουλίου. Ήταν η πρώτη «βουτιά» του κ. Παπακωνσταντίνου στα δύσκολα και όπως ήταν αναμενόμενο δεν πήρε συγκεκριμένη απάντηση εκ μέρους της Κομισιόν, που περιμένει συγκεκριμένα στοιχεία και δεσμεύσεις πριν λάβει τις αποφάσεις της για μια χώρα από την πρακτική της οποίας έχει πικρή πείρα τα τελευταία χρόνια. Άλλωστε, ο στόχος του Έλληνα υπουργού ήταν να κερδίσει ένα πρώτο βήμα στην κατεύθυνση της αποκατάστασης της αξιοπιστίας. Εν μέσω επεισοδίων- στο κατά τα άλλα ήρεμο Λουξεμβούργο- λόγω των διαδηλώσεων Ευρωπαίων αγροτών που διαμαρτύρονταν για την απελευθέρωση της αγοράς γάλακτος, με αφορμή την παράλληλη συνεδρίαση του συμβουλίου υπουργών Γεωργίας, οι υπουργοί Οικονομικών της ευρωζώνης αποκλείστηκαν από το κτίριο του συμβουλίου και τελικά υποχρεώθηκαν να αλλάξουν τόπο συνεδρίασης. Κατέφυγαν σε πύργο στα προάστια της πόλης, όπου άρχισαν καθυστερημένα τις εργασίες του συμβουλίου. Δίπλα στα οδοφράγματα όμως, ο κ. Παπακωνσταντίνου είχε ήδη αρχίσει τις επαφές του με τον κ. Αλμούνια. Η Ευρωπαϊκή Επιτροπή, όπως έγινε γνωστό, περιμένει αύριο από την Αθήνα να της στείλει τα επικαιροποιημένα και επίσημα στοιχεία για το έλλειμμα του 2008 και του 2009. Με βάση αυτά θα ξεκινήσει την αξιολόγησή της για το αίτημα να δοθεί παράταση στην Ελλάδα ώς το 2012 τουλάχιστον, ενδεχομένως δε και ώς το 2013, προκειμένου να μειώσει το έλλειμμα της κάτω από το 3% του ΑΕΠ της. Η νέα εκτίμηση Ο κ. Παπακωνσταντίνου μετέφερε ήδη, όμως, τα στοιχεία που παρουσίασε και προχθές στη Βουλή, ότι δηλαδή το έλλειμμα του προϋπολογισμού προβλέπεται να φθάσει τα 30 δισ. ευρώ φέτος ή το 12% του ΑΕΠ, σύμφωνα και με τις εκτιμήσεις της Τραπέζης της Ελλάδος. Είπε επίσης ότι ο στόχος της κυβέρνησης είναι να μειώσει το έλλειμμα σε μονοψήφιο ποσοστό το 2010. Για το 2008, σύμφωνα με πληροφορίες, η νέα εκτίμηση της κυβέρνησης (η οποία «διορθώνει» αυτήν της προκατόχου της, για έλλειμμα 5,7%, που είχε σταλεί από την ΕΣΥΕ λίγες ημέρες πριν από τις εκλογές) είναι ότι το έλλειμμα έφθασε περίπου το 6,5% του ΑΕΠ. Εξάλλου, ο Έλληνας υπουργός, που συνοδεύεται στο Λουξεμβούργο από τον υφυπουργό κ. Φ. Σαχινίδη, είπε ότι τα μέτρα που θα πάρει η κυβέρνηση: 1) Θα είναι μόνιμα και όχι ευκαιριακά 2) Θα αφορούν όχι μόνο τα έσοδα, αλλά και τις δαπάνες και 3) Θα συνοδεύονται από διαρθρωτικού χαρακτήρα αλλαγές, ώστε να θεραπευθούν χρόνια προβλήματα της οικονομίας.\nΣτο «κόκκινο» βρίσκονται τα μεγάλα Tαμεία αλλά και ο OAEΔ, που αναζητούν επειγόντως... δανεικά για να πληρώσουν τις συντάξεις και τα επιδόματα. H νέα ηγεσία του υπουργείου Eργασίας και Kοινωνικής Aσφάλισης βρήκε κυριολεκτικά άδεια «ταμεία», ενώ εκτός από την εισφοροδιαφυγή και τις ανεξέλεγκτες δαπάνες έχει να αντιμετωπίσει και τη μείωση των εσόδων. O υπουργός Eργασίας Aνδρέας Λοβέρδος και ο υφυπουργός Γιώργος Kουτρουμάνης έχουν επιδοθεί σε... αγώνα δρόμου για να εξασφαλίσουν από το υπουργείο Oικονομικών έκτακτη χρηματοδότηση. Tην ίδια στιγμή, το ένα μετά... το άλλο τα Tαμεία στέλνουν.. σημειώματα στο υπουργείο, με τα οποία ζητούν επιπλέον χρήματα για να ανταποκριθούν στις τρέχουσες υποχρεώσεις τους.\nTο μέγεθος του προβλήματος είναι ορατό από τα στοιχεία που έχει στα χέρια της η ηγεσία του υπουργείου Eργασίας:\nTο IKA χρειάζεται ένα επιπλέον ποσό της τάξης του 1,2 δισεκατομμυρίου ευρώ για τις συντάξεις για το δώρο των Xριστουγέννων. H νέα ηγεσία του υπουργείου Eργασίας εξασφάλισε την προηγούμενη εβδομάδα 300 εκατομμύρια ευρώ για να καταβάλει στο τέλος αυτού του μήνα τις συντάξεις και αναμένεται να πάρει και τα υπόλοιπα χρήματα από τον προϋπολογισμό.\nO OAEΔ χρειάζεται 425 εκατομμύρια ευρώ για να δώσει τα επιδόματα ανεργίας. Σημειώνεται πως το IKA χρωστά στον OAEΔ το ποσό των 4,2 δισεκατ. ευρώ.\nO Oργανισμός Aσφάλισης Eλευθέρων Eπαγγελματιών πρέπει να βρει μέχρι το τέλος του έτους 450 εκατομμύρια ευρώ.\nTο TAYTEKΩ (επικουρικό ΔEKO και τραπεζών) χρειάζεται από 30 έως και 90 εκατομμύρια ευρώ (είναι ασαφές το ακριβές νούμερο).\nTο Tαμείο Πρόνοιας Δημοσίων Yπαλλήλων πρέπει να βρει 670 εκατομμύρια ευρώ για να καταβάλει το εφάπαξ (ποσό ωστόσο που δεν είναι απαραίτητο να εξευρεθεί μέσα στο έτος αλλά μπορεί να υπάρξει μια πίστωση χρόνου και την επόμενη χρονιά).\nΠροβλήματαΠροτεραιότητα της κυβέρνησης είναι η αντιμετώπιση των δύο βασικών κακοδαιμονιών του συστήματος, που είναι η εισφοροδιαφυγή και οι ανεξέλεγκτες δαπάνες στους κλάδους υγείας.\nYπολογίζεται πως οι απώλειες των Tαμείων από τη μαύρη εργασία είναι 8,3 δισεκατομμύρια ευρώ, ενώ το ένα τρίτο των δαπανών στους κλάδους υγείας - δηλαδή 3 δισεκατομμύρια- είναι αποτέλεσμα τεχνητής ζήτησης.\nΠάντως ένα από τα μεγαλύτερα προβλήματα που καλείται να αντιμετωπίσει η νέα ηγεσία του υπουργείου Eργασίας και Kοινωνικής Aσφάλισης είναι η μείωση των εσόδων. Oπως χαρακτηριστικά τόνισε ο Γιώργος Kουτρουμάνης «οι τελευταίοι μήνες τρέχουν με αρνητικό πρόσημο σε ό,τι αφορά στα έσοδα.\nEχουμε στο IKA και στον OAEE 5% λιγότερα έσοδα σε σχέση με τα περσινά. Aυτό σημαίνει 12% κάτω στο IKA σε σχέση με τα προϋπολογιζόμενα έσοδα, 10% σε σχέση με τα προϋπολογιζόμενα έσοδα στον OAEE».\nH «τύχη» των Tαμείων του Δημοσίου -πρόνοιας και περίθαλψης- αλλά και η εξίσωση των ορίων συνταξιοδότησης στο Δημόσιο (καθώς η χώρα μας έχει καταδικαστεί στο Eυρωπαϊκό Δικαστήριο) βρέθηκαν στο επίκεντρο της χθεσινής συνάντησης της ηγεσίας του υπουργείου με την AΔEΔY.\nΘέμα Stage προέκυψε αίφνης στην κυβέρνηση αναφορικά με τη μονιμοποίηση όσων συμπλήρωσαν το 24μηνο ή, ακόμη, και την απομάκρυνση των «επί μαθητεία» εργαζομένων που τώρα συμπληρώνουν 2 χρόνια και, κατά συνέπεια, θα εγείρουν απαιτήσεις για «τακτοποίηση». Το θέμα έθεσε ο υπουργός Εργασίας Ανδρέας Λοβέρδος, εντάσσοντας την ανασφαλή εργασία και στο Δημόσιο στον «εργασιακό Μεσαίωνα» που κληροδότησε η κυβέρνηση της Ν.Δ. Αναρωτήθηκε μάλιστα εάν βρισκόμαστε στον 21ο αιώνα ή στα... τέλη του 19ου (σημ. και την «κατάσταση της εργατικής τάξης στην Αγγλία» για την οποία έγραψε ο Φρ. Ενγκελς). «Ερχονται στο Δημόσιο, δεν παίρνουν μαθητεία, κατ' ουσίαν απασχολούνται πλήρως, κουμπώνουν σε οργανικές θέσεις και δημιουργούν φαινόμενα νέων συμβασιούχων. Δεν θέλουμε εμείς αυτό το φαινόμενο», τόνισε εμφαντικά ο κ. Λοβέρδος, για να συμπληρώσει με νόημα ότι «υπάρχουν κάποιοι που έχουν περάσει το 24μηνο και είναι στο Δημόσιο. Αυτούς δεν μπορείς να τους διώξεις».\nΣύμφωνα με πληροφορίες, ο υπουργός Εργασίας ζήτησε από τον αντιπρόεδρο της κυβέρνησης Θ. Πάγκαλο να συγκαλέσει κυβερνητική σύσκεψη προκειμένου να διευθετηθεί το πρόβλημα. Και αυτό γιατί ως απασχόληση στο Δημόσιο αφορά πρωτίστως το υπουργείο Εσωτερικών και τον κ. Γ. Ραγκούση, ενώ το Εργασίας εμπλέκεται ως προς τις συνθήκες εργασίας και λόγω της επιλογής των εν λόγω εργαζομένων από τον ΟΑΕΔ (ο οποίος εκπονεί και τα σχετικά προγράμματα).\nΑπογραφή από ΟΑΕΔ\nΣτο πλαίσιο αυτό το υπουργείο Εργασίας δίνει εντολή σήμερα, στη διάρκεια της επίσκεψης των κ. Λοβέρδου και Κουτρουμάνη στον ΟΑΕΔ, για απογραφή των εργαζομένων με συμβάσεις stage και με πρόσθετα (βιογραφικά) στοιχεία που έχουν να κάνουν με τον συνολικό χρόνο εργασίας ή την ημερομηνία πρώτης σύμβασης. Κατ' αυτό τον τρόπο θα εντοπιστούν όσοι βρίσκονται κοντά στο 24μηνο για τους οποίους «απαιτείται πολιτική απόφαση εάν τους κρατάμε και τους μονιμοποιούμε ή τους απομακρύνουμε». Σε διαφορετική περίπτωση και με τη συμπλήρωση του 24μήνου «οι εργαζόμενοι μπορούν να προσφύγουν στη Δικαιοσύνη και να πετύχουν την παράμονή τους» (διαδικασία ασφαλιστικών μέτρων) ανέφερε στην «Ε» κυβερνητική πηγή. Ετσι το 24μηνο αναδεικνύεται σε «λυδία λίθο» για την τύχη των εργαζομένων με stage.\nΝα σημειωθεί ότι η πρώην υπουργός Φάνη Πάλλη-Πετραλιά είχε αποπειραθεί να «τακτοποιήσει» τους εργαζομένους με stage. Ωστόσο το ΑΣΕΠ θεωρεί αντισυνταγματική ακόμη και τη μοριοδότηση των εργαζομένων με stage (για πρόσληψη μέσω διαγωνισμού στο Δημόσιο) πόσο μάλιστα τη μονιμοποίησή τους. Την ίδια αρνητική προσέγγιση έχει το Προεδρικό Διάταγμα (2004) Παυλόπουλου (σημ. εξαιρείται η μαθητεία από το 24μηνο που οδηγεί στη μονιμοποίηση) αλλά και το Σύνταγμα, που απαγορεύει τη μετατροπή των συμβάσεων σε αορίστου χρόνου ή τη μονιμοποίηση συμβασιούχων. Ετσι, όσοι εργάζονται σε πάγιες θέσεις του Δημοσίου έστω και ανασφάλιστοι, κινδυνεύουν έτσι να μείνουν άνεργοι.\n40.000 άτομα σε stage\nΝα σημειωθεί ότι στα ασφαλιστικά ταμεία εργάζονται πάνω από 4.000 «επί μαθητεία» οι οποίοι έχουν συμπληρώσει το 24μηνο, ενώ συνολικά στα προγράμματα stage απασχολούνται άνω των 40.000 ατόμων. Με άγνωστο τον αριθμό όσων έχουν συμπληρώσει το 24μηνο. Σύμφωνα με ορισμένους υπολογισμούς, όμως, ξεπερνούν τις 12.000. Σε αυτούς δεν περιλαμβάνονται οι 7.000 που πρόλαβε να προσλάβει η κυβέρνηση της Ν.Δ. προεκλογικά, τον περασμένο Σεπτέμβριο, από τους 12.000 που σχεδίαζε αρχικά. Και μπορεί όλες αυτές οι συμβάσεις να είναι 18μηνες, οι συμβασιούχοι όμως -σε πολλές περιπτώσεις- είναι οι ίδιοι και οι ίδιοι οι οποίοι ανακυκλώνονται μέσω των κομματικών γραφείων. Αρα, ορισμένοι και από αυτούς τους «φρέσκους» μαθητευομένους με αυτή τη νέα σύμβαση της «τελευταίας στιγμής», ξεπερνούν το κρίσιμο 24μηνο.\nΔραματική κατάσταση σε ΙΚΑ και ΟΑΕΕ\n* Εάν τα δημόσια οικονομικά βρίσκονται σε κατάσταση «έκτακτης ανάγκης», τα οικονομικά των Ταμείων βρίσκονται σε δραματική. Αυτό προκύπτει από τη χθεσινή παρουσίαση των επίσημων στοιχείων από τον αρμόδιο υφυπουργό Γιώργο Κουτρουμάνη. Μέχρι τέλος του χρόνου ΙΚΑ και ΟΑΕΕ χρειάζονται άλλο 1 δισ. ευρώ, καθώς τα έσοδα τους τελευταίους μήνες πέρασαν στο «κόκκινο» (μείον 5% σε σχέση με το 2008).\nΣτις προτεραιότητες της κυβέρνησης είναι η αντιμετώπιση της εισφοροδιαφυγής και οι ανεξέλεγκτες δαπάνες στους κλάδους υγείας. Αμέσως μετά θα εκπονηθούν αναλογιστικές μελέτες για τη βιωσιμότητα των Ταμείων και θα αναληφθούν οι νομοθετικές πρωτοβουλίες για την άρση των αδικιών του νόμου Πετραλιά, κυρίως σε βάρος των εργαζόμενων μητέρων.\nΕπίσης, συγκροτούνται δύο κοινωνικές επιτροπές διαλόγου για το Ασφαλιστικό (πρέπει να υποβάλει πόρισμα μέχρι τον ερχόμενο Μάρτιο για την απονομή της σύνταξης εντός 3μήνου μέχρι τα τέλη του 2010) και τις εργασιακές σχέσεις (μέτρα περιορισμού της ευελιξίας και ελέγχου του φαινομένου των «ενοικιαζόμενων» εργατών).\nΜε την ελπίδα να προετοιμάσει όσο το δυνατόν περισσότερο το έδαφος ούτως ώστε περί το τέλος του χρόνου να λάβει η Ελλάδα μια παράταση-ανάσα τουλάχιστον ως το 2012 για τη συρρίκνωση του δημοσιονομικού ελλείμματός της στο 3% του ΑΕΠ, ο υπουργός Οικονομικών κ. Γ. Παπακωνσταντίνου πραγματοποίησε χθες στο Λουξεμβούργο την παρθενική εμφάνισή του σε Συμβούλιο της ΕΕ. Μια εμφάνιση μάλλον επεισοδιακή αφού λόγω των συγκεντρωμένων πέριξ της έδρας του Συμβουλίου διαμαρτυρομένων ευρωπαίων γαλακτοπαραγωγών, τόσο ο έλληνας υπουργός όσο και οι ομόλογοί του δεν κατάφεραν να... προσεγγίσουν τον τόπο της συνεδρίασης. Αποτέλεσμα αυτής της κατάσταση ήταν η «φυγάδευσή» τους σε ένα κάστρο το οποίο η κυβέρνηση του Λουξεμβούργου χρησιμοποιεί για διεθνείς συναντήσεις. Στο περιθώριο αυτής της μεταφοράς ο κ. Γ. Παπακωνσταντίνου είχε την ευκαιρία να πραγματοποιήσει τις προγραμματισμένες συναντήσεις του με τον πρόεδρο της Ευρωπαϊκής Κεντρικής Τράπεζας κ. Ζαν-Κλοντ Τρισέ και τον αντιπρόεδρό της κ. Λ. Παπαδήμο, καθώς και με τον επίτροπο κ. Χοακίν Αλμούνια, όχι όμως και με τον πρόεδρο του Συμβουλίου των υπουργών της ζώνης του ευρώ και πρωθυπουργό του Λουξεμβούργου κ. Ζαν-Κλοντ Γιουνκέρ. Βασικός στόχος του υπουργού ήταν να διερευνήσει αν και κατά πόσο οι Βρυξέλλες θα μπορούσαν να συναινέσουν στην παροχή πρόσθετου χρόνου στη νέα κυβέρνηση για να αντιμετωπίσει το δημοσιονομικό πρόβλημα της χώρας, αλλά και στην παροχή μιας «περιόδου χάριτος» τουλάχιστον ενός έτους. Στη διάρκεια αυτού του έτους η κυβέρνηση χωρίς να υφίσταται τις αφόρητες συχνά πιέσεις των Βρυξελλών εκτιμά πως θα μπορούσε να δημιουργήσει τις προϋποθέσεις για την επαναφορά της ελληνικής οικονομίας σε υγιείς βάσεις χωρίς να απαιτηθούν εξαιρετικά επώδυνα μέτρα. Σύμφωνα με τις πρώτες ενδείξεις, το ενδεχόμενο να τείνουν οι Βρυξέλλες ευήκοον ους στα αιτήματα των Αθηνών δεν αποκλείεται, υπό τον όρο βεβαίως ότι η ελληνική πλευρά θα δεχθεί να αναλάβει ισχυρές μακροπρόθεσμες δεσμεύσεις. Σ ε γενικές γραμμές πάντως ο υπουργός Οικονομίας ενημέρωσε χθες τόσο τους κκ. Τρισέ, Παπαδήμο και Αλμούνια όσο και τους ομολόγους του ότι η Ελλάδα δεν είναι εφικτό να επιτύχει τους στόχους της δημοσιονομικής εξυγίανσης εντός των ορίων που οι Βρυξέλλες της έθεσαν τον Απρίλιο, δηλαδή συρρίκνωση του ελλείμματος στο 3,7% του ΑΕΠ το 2009 και στο 3% το 2010. Τους προϊδέασε λοιπόν ότι στόχος της ελληνικής κυβέρνησης είναι η διαμόρφωση ενός μεσοπρόθεσμου προγράμματος συνολικής δημοσιονομικής εξυγίανσης, αλλά και τόνωσης της οικονομικής δραστηριότητας, στο πλαίσιο του οποίου θα μπορούσαν να αντιμετωπιστούν πάγιες αδυναμίες και αγκυλώσεις της ελληνικής οικονομίας, αρχής γενομένης από το Ασφαλιστικό. Τις βασικές γραμμές αυτού του επικαιροποιημένου, από τη νέα κυβέρνηση, προγράμματος σταθερότητας, το οποίο θα εξηγεί με πειστικό τρόπο το πώς μεσοπρόθεσμα η ελληνική οικονομία θα εξέλθει από την κρίση, ο έλληνας υπουργός δεσμεύθηκε ότι θα τις παρουσιάσει ως το τέλος του μήνα, όπως άλλωστε υποχρεούται. Από κοινοτικής πλευράς το κλίμα ήταν λίγο- πολύ δεδομένο. Ο πρόεδρος του Εurogroup κ. ΖανΚλοντ Γιουνκέρ ήδη από τον Ιούλιο είχε ανακοινώσει στην προηγούμενη κυβέρνηση ότι τα μέτρα που είχε λάβει ήταν παντελώς ανεπαρκή σε σχέση με τον στόχο της δημοσιονομικής εξυγίανσης και ότι ανέμενε από τον κ. Γ. Παπαθανασίου να ενημερώσει αναλυτικά ως προς το τι προτίθεται να πράξει στην υπουργική σύνοδο της 2ας Οκτωβρίου. Στη σύνοδο αυτή, λόγω των εκλογών, ο τέως υπουργός δεν παρέστη. Ε τσι ο κ. Γ. Παπακωνσταντίνου ανέλαβε επί της ουσίας χθες να επιχειρηματολογήσει για ποιους λόγους η προηγούμενη ελληνική κυβέρνηση απέτυχε και για ποιους λόγους θεωρεί ότι η υπάρχουσα θα επιτύχει. Στόχος του κ. Γ. Παπακωνσταντίνου ήταν και είναι να πείσει τους ομολόγους του ότι αν δοθούν στην Ελλάδα τα αναγκαία περιθώρια και δεν του βάλουν άμεσα «το μαχαίρι στον λαιμό» απαιτώντας από τη νέα κυβέρνηση να λάβει επειγόντως δρακόντεια μέτρα, είναι εφικτή η δημοσιονομική εξυγίανση μεσοπρόθεσμα και η δημοσιονομική εξισορρόπηση (δηλαδή η εμφάνιση πλεονασματικών κρατικών προϋπολογισμών) μακροπρόθεσμα. Με άλλα λόγια ο υπουργός Οικονομίας ζήτησε εμμέσως πλην σαφώς να του δοθούν το 2010 κάποια περιθώρια κινήσεων ούτως ώστε από το 2011 και μετά να εισέλθει η χώρα ορμητικά σε πρώτη φάση στην πορεία προς τη συρρίκνωση και σε δεύτερη φάση στην πορεία προς την εξαφάνιση των κρατικών ελλειμμάτων. Συγκεκριμένη απάντηση στα αιτήματά του ο κ. Γ Παπακωνσταντίνου δεν έλαβε χθες, ούτε άλλωστε την ανέμενε. Θετικό σημάδι ωστόσο υπήρξε, δημιουργώντας έτσι τις προϋποθέσεις για την παροχή στην Αθήνα μιας παράτασης-ανάσας. Το θετικό σημάδι συνίσταται στην κοινή αίσθηση, που όλο και περισσότερο κερδίζει έδαφος στις Βρυξέλλες και στις άλλες ευρωπαϊκές πρωτεύουσες, ότι η δημοσιονομική εξυγίανση δεν αποτελεί στην παρούσα φάση την απόλυτη προτεραιότητα και ότι επείγει η αντιμετώπιση των συνεπειών της οικονομικής ύφεσης. Σε αυτό το κλίμα αναβολής λίγο- πολύ των σχεδίων για γενική επιστροφή των κρατών της ΕΕ στην αυστηρή δημοσιονομική πειθαρχία, ο κ. Γ. Παπακωνσταντίνου ευελπιστεί ότι μπορούν να ανθήσουν οι ελπίδες του για την παροχή μιας ακόμη παράτασης για την ανόρθωση της ελληνικής οικονομίας, χωρίς τελεσίγραφα και με περιορισμένες κοινωνικές συνέπειες.


Ο Ken Block επιστρέφει με το Escort MKII και "καίει" μπόλικο λάστιχο! (video) - Ο γνωστός τρελο-Αμερικανός ετοιμάζεται για τον επόμενο αγώνα Gymkhana και επιστρέφει στο τιμόνι του μαύρου Ford Escort MKII - gocar.gr - GoForward\nΟ Ken Block έγινε γνωστός στο ευρύ κοινό μέσα από τα γνωστά video που πραγματοποιούσε διάφορα stunt στο τιμόνι αγωνιστικών αυτοκινήτων. Η απήχηση που είχαν μέσω του καναλιού του στο Youtube, είχε σαν αποτέλεσμα τη δημιουργία μία σειράς αγώνων που ονομάστηκαν Gymkhana Grid! Μάλιστα, ένας από αυτούς τους αγώνες είχε πραγματοποιηθεί πριν από μερικά χρόνια και στη χώρα μας στην περιοχή του Μαραθώνα.\nΜία τέτοιου είδους συνάντηση είναι προγραμματισμένη για αργότερα μέσα στη χρονιά στις ΗΠΑ και ο εμπνευστής του Gymkhana Grid, ο Ken Block, έχει ξεκινήσει την προετοιμασία του.\nΟ Αμερικανός θα λάβει μέρος στον αγώνα με το Ford Escort MKII του ΄78, το οποίο αποδίδει 340 ίππους στις 9.000 rpm! Όπως αναφέρει ο ίδιος στο παραπάνω video, είχε αρκετό διάστημα να βρεθεί στο τιμόνι του αυτοκινήτου. Έτσι, εν όψει της προετοιμασίας του δοκίμασε σε ειδικά διαμορφωμένη πίστα τύπου-Gymkhana, τρία διαφορετικά σετ ελαστικών της Toyo. Το αποτέλεσμα είναι έντονες πλαγιολισθήσεις, καπνός και καμένα ελαστικά.


ΛΑΙΚΗ ΣΥΣΠΕΙΡΩΣΗ: Ανακοίνωση της ΟΒ Νάξου της ΚΝΕ για τα 41 χρόνια από τον ξεσηκωμό του Πολυτεχνείου\nΑνακοίνωση της ΟΒ Νάξου της ΚΝΕ για τα 41 χρόνια από τον ξεσηκωμό του Πολυτεχνείου\nΝοέμβρης 1973 – Νοέμβρης 2014\nΣυνεχίζουμε, παλεύουμε για τη δική μας ζωή, το δικό μας μέλλον! Δε θα δεχτούμε να ζούμε στα όρια της εξαθλίωσης. Σπάμε τα δεσμά! Με την αποφασιστική, την οργανωμένη δράση μας μπορούμε να βάλουμε τη δική μας σφραγίδα, να επιβάλουμε το δίκιο μας, ενάντια στο ζυγό των μονοπωλίων, της ΕΕ, του ιμπεριαλισμού.\nΈνα επιχείρημα των σημερινών θιασωτών της Χούντας, δηλαδή της “Χρυσής Αυγής” είναι ότι «οι χουντικοί πέθαναν στην ψάθα» ή ότι η Χούντα αντιμετώπισε την “φαυλοκρατία” και τη “διαφθορά του πολιτικού συστήματος”. Στη πραγματικότητα στα χρόνια της Δικτατορίας έγινε ένα πραγματικό «πάρτυ» υπεξαίρεσης χρημάτων, ρουσφετιών και σκανδάλων. Οι Χουντικοί έφτασαν δε σε τέτοιο σημείο, που μέχρι και ο Σάββας Κωνσταντόπουλος, προπαγανδιστής της Δικτατορίας, αναγκάστηκε να γράψει: «Λυπούμαι, διότι είμαι υποχρεωμένος να μνημονεύσω και ένα άλλο εκτάκτως λυπηρόν φαινόμενον. Ενεφανίσθη και αναπτύσσεται μία νέο-φαυλοκρατία (ατομικά ρουσφέτια, προσωπικαί εξυπηρετήσεις, τακτοποιήσεις συγγενών, ατομική προβολή κοκ)».\nΤα μεγαλύτερα σκάνδαλα αφορούσαν συμβάσεις με ντόπια και ξένα μονοπώλια, όπως η σύμβαση με την εταιρεία “Lipton’ και η σύμβαση της Εγνατίας. Εκατομμύρια αρπάχτηκαν επίσης απ’ τους Χουντικούς για την κατασκευή του «Ναού του Σωτήρος», το περιβόητο «Τάμα του Έθνους». Για την κατασκευή του ναού, μαζεύτηκαν περίπου 450 εκατομμύρια δραχμές, με πολλά απ’ αυτά τα χρήματα να προέρχονται από υποχρεωτικές “εισφορές” των δημοσίων υπαλλήλων. Μετά τη χούντα, στο ταμείο βρέθηκαν περίπου 47 εκατομμύρια. Πάνω από 400 εκατομμύρια δραχμές είχαν κάνει “φτερά”... Στο Δήμο της Αθήνας, επίσης τα σκάνδαλα της Χούντας ξεπέρασαν το 1 δισεκατομμύριο δραχμές!\nΗ εξουσία δεν άλλαξε χέρια, την κρατούσαν οι καπιταλιστές, τα μονοπώλια. Αυτό που άλλαξε ήταν η μορφή άσκησής της. Η δικτατορία ήταν ένα καθεστώς τρόμου – με εξορίες, βασανιστήρια, φυλακές, εκτελέσεις – που υπεράσπιζε την εξουσία των μονοπωλίων. Το κεφαλαίο, τα μονοπώλια βγήκαν ενισχυμένα απ’ τη χουντική διακυβέρνηση. Ο Δικτάτορας Παπαδόπουλος είχε πει, για παράδειγμα, στους εφοπλιστές: «Έλθετε προς ημάς και πέστε μας τι θέλετε. Εκ προοιμίου σας βεβαιώ, ότι η κυβέρνησις θα σας το δώση.» Τα κέρδη των κεφαλαιοκρατών εκτινάχθηκαν, ενώ εντάθηκε η εκμετάλλευση της εργατικής τάξης, τσακίστηκε το εργατικό κίνημα με το βούρδουλα της καταστολής. Αυτό το καθεστώς υμνούν σήμερα οι ναζί εγκληματίες της Χρυσής Αυγής, που είχε στα όπα όπα το μεγάλο κεφάλαιο και τα κέρδη του, και στον «γύψο» το λαό, τη νεολαία, τις ανάγκες και τους αγώνες τους.\nΗ αδυναμία του λαϊκού κινήματος να αντιτάξει άμεσα αντίσταση, παρ’ ότι τα σχέδια της δικτατορίας ήταν γνωστά, ώστε με καλύτερους όρους να οργανωθεί από την αρχή η αντιδικτατορική πάλη, αποδεικνύουν πως μονάχα ένα γερά οργανωμένο εργατικό – λαϊκό κίνημα που αντιπαλεύει την εξουσία των μονοπωλίων μπορεί να είναι έτοιμο για να αντιμετωπίσει τα σχέδια σε βάρος του λαού. Βασική προϋπόθεση για να μπορέσει το εργατικό – λαϊκό κίνημα να ανασυνταχθεί και να οργανωθεί, όπως αποδείχτηκε και από την περίοδο του αγώνα ενάντια στη δικτατορία, είναι το δυνάμωμα του ΚΚΕ και της ΚΝΕ.\nΤο πρώτο διάστημα μετά την επιβολή της δικτατορίας, όταν κυριαρχούσε ακόμα ο φόβος και η ηττοπάθεια, καθοριστική σημασία για το σπάσιμο αυτού του κλίματος, για να πάρει κουράγιο ο λαός είχε η αταλάντευτη στάση των κομμουνιστών απέναντι στους ανακριτές, τους δεσμοφύλακες, τους βασανιστές.\nΤα θεμέλια της ανασύνταξης του κινήματος μπαίνουν το 1968. Το ΚΚΕ ανασυγκροτεί τις παράνομες Οργανώσεις του, ξεκαθαρίζει τις γραμμές του απ’ τους οπορτουνιστές που ήθελαν να το διαλύσουν. Ξεκινά το Μάρτη η κυκλοφορία του παράνομου «Ριζοσπάστη». Λίγους μήνες μετά, το Σεπτέμβρη, ιδρύεται η ΚΝΕ. Η απόφαση αυτή σκορπίζει ενθουσιασμό, δίνει κουράγιο στο λαό. Ταυτόχρονα, ξεκινά και η έκδοση του παράνομου «Οδηγητή».\nΗ ανάπτυξη του αντιδικτατορικού αγώνα, βέβαια, δεν προέκυψε μόνο απ’ το ανέβασμα των μορφών πάλης αλλά και με την όξυνση της ιδεολογικοπολιτικής διαπάλης. Είχε μεγάλη σημασία, για να προχωρήσει το κίνημα μπροστά, να ηττηθούν οι απόψεις που ήθελαν συμβιβασμό με τη χούντα, στη λογική του μικρότερου κακού, του ρεαλισμού, της υποταγής. Βασικός φορέας αυτών των απόψεων ήταν ένας από τους «προγόνους» του σημερινού ΣΥΡΙΖΑ, το λεγόμενο «ΚΚΕ Εσωτερικού».\nΌλη η 7χρονη αντιδικτατορική πάλη του λαού μας, ο παλλαϊκός ξεσηκωμός του Πολυτεχνείου απέδειξαν πως κανένας αντιδραστικός μηχανισμός όσο κι αν εμφανίζεται παντοδύναμος και αιώνιος, δεν μπορεί να αναμετρηθεί με την υπεροχή του οργανωμένου εργατικού – λαϊκού κινήματος.\nΟι καπιταλιστές γνωρίζουν τη δύναμη του λαού, έχουν τον φόβο του. Γι’ αυτό, διαχρονικά, εναλλάσσουν, μεταμφιέζουν τις μορφές διαχείρισης της εξουσίας τους. Έτσι αξιοποιούν διάφορες εναλλακτικές λύσεις και σχήματα, αξιοποιούν είτε χώρια, είτε μαζί την τρομοκρατία και την καταστολή με το “καρότο” και τις αυταπάτες.\nΟι εκμεταλλευτές δε διστάζουν. Γέννημα του συστήματος είναι και οι εγκληματίες – ναζιστές της Χρυσής Αυγής. Πότε τους «μαζεύουν» και πότε τους «αμολάνε» κατά πως τους βολεύει. Πότε τους θέλουν «αγανακτισμένους» και πότε «σοβαρούς».\nΟ λαός, η νεολαία όταν είμαστε οργανωμένοι και ενωμένοι, όταν ξέρουμε γιατί παλεύουμε, μπορούμε να ξεπεράσουμε κάθε δυσκολία. Μπορούμε να αποκτήσουμε τεράστια δύναμη όταν απορρίψουμε τις λογικές διαχείρισης του σημερινού σάπιου συστήματος, τις κυβερνήσεις της μιας ή της άλλης πολιτικής δύναμης, που τάχα θα μας λύσουν το πρόβλημα. Έχοντας στόχο τη ρήξη με τα μονοπώλια, την εξουσία τους, την ΕΕ, το ΝΑΤΟ.\nΟύτε αναμονή, ούτε αυταπάτες! Δεν υπάρχουν «σωτήρες». Το μέλλον μας δεν βρίσκεται στα όρια της πείνας! Να απορρίψουμε τη ζωή με ψίχουλα! Την 1 η Νοέμβρη έγινε ένα σημαντικό βήμα που πρέπει να συνεχιστεί. Παίρνουμε τη ζωή στα χέρια μας. Συμβάλουμε αποφασιστικά με τη συμμετοχή και την πάλη μας στην αγωνιστική ανασυγκρότηση του κινήματος. Μαζικοποιώντας τα σωματεία και τις επιτροπές αγώνα στους χώρους δουλείας, δυναμώνοντας τις επιτροπές και τα συμβούλια στην επαγγελματική εκπαίδευση. Συγκροτώντας επιτροπές ανέργων, στα σωματεία και στις γειτονιές. Δυναμώνοντας τους μαθητικούς συλλόγους, κόντρα στον εκφυλισμό. Δυναμώνοντας την αγωνιστική συλλογική δραστηριότητα μέσα στα σχολεία, με μαθητικά συμβούλια οργανωτές, κυψέλες του αγώνα. Ενισχύοντας σε κάθε χώρο τον αγώνα διεκδίκησης των σύγχρονων αναγκών μας σε μόρφωση, δουλειά, ζωή με δικαιώματα.\nΚόντρα στο σύστημα, για μια κοινωνία χωρίς εκμετάλλευση και καταπίεση, χωρίς φασισμό, κρίσεις και πολέμους βρίσκεται η λύση στα αδιέξοδα που συναντάμε καθημερινά.\nΗ κοινωνική εξέλιξη δε σταματάει εδώ, στη σημερινή καπιταλιστική βαρβαρότητα. Είμαστε αισιόδοξοι: ο 21ος αιώνας θα είναι αιώνας νέων εξεγέρσεων και κοινωνικών επαναστάσεων, που θα οδηγήσουν ξανά την ανθρωπότητα στην πρόοδο! Η κατάργηση της εκμετάλλευσης ανθρώπου από άνθρωπο, ο σοσιαλισμός είναι το μέλλον!\nΔιαβάστε εδώ την 4σέλιδη ανακοίνωση της ΚΝΕ για τα 41 χρόνια από τον ξεσηκωμό του Πολυτεχνείου


** MONTE CARLO LOVE PORTO, ΠΌΡΤΟ **\nΠροσφέροντας 6 δωμάτια, το οικονομικό Monte Carlo Love Porto Guest House διαθέτει χώρο για ηλιοθεραπεία και χώρο για πικ-νικ διαθέσιμα στις εγκαταστάσεις.\nΤα περισσότερα αξιοθέατα στο Πόρτο, όπως Πύργος Clerigos, Sao Francisco Church και Γέφυρα Ponte D. Luis I βρίσκονται σε κοντινή απόσταση. Το κατάλυμα βρίσκεται περίπου 2 χλμ από το κέντρο της πόλης.\nΌλα τα δωμάτια στο Monte Carlo Love Porto Guest House διαθέτουν τηλεόραση LCD ευρείας οθόνης, μπαλκόνι, μίνι μπαρ, θέρμανση και πρέσα παντελονιών. Όλα τα μπάνια διαθέτουν σεσουάρ, μπιντέ και ντους.\nΟ σταθμός του μετρό Σταθμός Μετρό Campo 24 Agosto είναι περίπου 5 λεπτά με τα πόδια μακριά από το κατάλυμα. Θα σας πάρει περίπου 15 λεπτά οδικώς για να φτάσετε στο Francisco Sб Carneiro αεροδρόμιο, που βρίσκεται 15 χλμ μακριά.\nΣτις εγκαταστάσεις του ξενοδοχείου θα βρείτε κέντρο αισθητικής, αποθήκευση αποσκευών και κουρείο, καθώς και εκτυπωτές και φωτοτυπικό.\nClaridge's Ξενοδοχείο, Λονδίνο: ιστοσελίδα;\nPhoenix Ξενοδοχείο, Λονδίνο: ιστοσελίδα;\nJumeirah Carlton Tower Ξενοδοχείο, Λονδίνο: ιστοσελίδα;\nThe Lanesborough Ξενοδοχείο, Λονδίνο: ιστοσελίδα;\nJumeirah Al Qasr - Madinat Jumeirah Ξενοδοχείο, Ντουμπάι: ιστοσελίδα;\nThe Country Club Ξενοδοχείο, Ντουμπάι: ιστοσελίδα;\nLas Nieves Ξενοδοχείο, Γρανάδα: ιστοσελίδα;\nSchnellenburg Ξενοδοχείο, Ντίσελντορφ: ιστοσελίδα;\nHexenhaus Ξενοδοχείο επιπλωμένων διαμερισμάτων, Δρέσδη: ιστοσελίδα;\nMas Center Ξενοδοχείο, Λορέτ Ντε Μαρ: ιστοσελίδα;\nRomantik Hotel & Restaurant Pattis Ξενοδοχείο, Δρέσδη: ιστοσελίδα;\nSwissotel Le Plaza Ξενοδοχείο, Βασιλεία: ιστοσελίδα;\nCharlotte Bed and Breakfast, Δρέσδη: ιστοσελίδα;\nSlokas Ok Ξενοδοχείο, Ρίγα: ιστοσελίδα;\nFergus Fenals Mar Ξενοδοχείο, Λορέτ Ντε Μαρ: ιστοσελίδα;\nPlanas Ξενοδοχείο, Λορέτ Ντε Μαρ: ιστοσελίδα;\nNovum Maxim City Ξενοδοχείο, Ντίσελντορφ: ιστοσελίδα;\nPrusu Nams Hostel, Ρίγα: ιστοσελίδα;\nHanseat-hotel Ξενοδοχείο, Ντίσελντορφ: ιστοσελίδα;\nBerial Ξενοδοχείο, Ντίσελντορφ: ιστοσελίδα;\nSimple Ξενοδοχείο, Βίλνιους: ιστοσελίδα;\nRosamar Maritim Ξενοδοχείο, Λορέτ Ντε Μαρ: ιστοσελίδα;


ανορθογραφος: «ΕΛΛΗΝΙΚΗ ΧΑΛΥΒΟΥΡΓΙΑ» Η εργοδοσία ανακοίνωσε νέες απολύσεις\n«ΕΛΛΗΝΙΚΗ ΧΑΛΥΒΟΥΡΓΙΑ» Η εργοδοσία ανακοίνωσε νέες απολύσεις\nΝέα στυγνή και προκλητική επίθεση εξαπέλυσε χτες η εργοδοσία της«Ελληνικής Χαλυβουργίας» στονΑσπρόπυργο, προχωρώντας σε ακόμα 13 απολύσεις εργαζομένων, φτάνοντας το συνολικό αριθμό στους 63 από τις αρχές του Νοέμβρη. Η χτεσινή εξέλιξη ήρθε να επιβεβαιώσει πόσο σκληρό και αδίστακτο είναι το μεγάλο κεφάλαιο, που προσπαθεί να σπάσει τον περήφανο αγώνα των χαλυβουργών που έχει γίνει φωτεινό μονοπάτι στην οργάνωση της πάλης ενάντια στην πολιτική που υπηρετεί την «ανταγωνιστικότητα» των επιχειρήσεων.\nΣε ανακοίνωσή του, το ΠΑΜΕ «καλεί την εργατική τάξη και όλους τους εργαζόμενους να δυναμώσουν ακόμα περισσότερο την αλληλεγγύη στους ηρωικούς χαλυβουργούς που νίκησαν το φόβο τους και, συσπειρωμένοι στο ταξικό σωματείο τους, δίνουν τον υπέρ πάντων αγώνα. Τον Μάνεση και τον κάθε μεγαλοεργοδότη τον αποθρασύνει και τον οπλίζει η κυβέρνηση του μαύρου μετώπου ΠΑΣΟΚ - ΝΔ - ΛΑ.Ο.Σ. που προσπαθεί να τσακίσει κάθε κινητοποίηση των εργαζομένων. Για τους χαλυβουργούς και για όλους τους εργαζόμενους δεν υπάρχει άλλος δρόμος γιατί δεν μπορούν να ζήσουν στη φτώχεια και στην ανέχεια, δεν μπορούν να δουλεύουν για 500 ευρώ». Καλώντας σε ένταση της δράσης για την επιτυχία της απεργίας στις 17 Γενάρη στην Αττική και στις 12 Γενάρη στη Μαγνησία, αλλά και για περαιτέρω κλιμάκωση της πάλης, τονίζει: «Τη νίκη θα τη φέρει ο συνεπής ταξικός αγώνας! Η τρομοκρατία δε θα περάσει!».\nΗ εργοδοσία έδειξε από πολύ νωρίς χτες τις διαθέσεις της καθώς λίγο πριν τις 7 το πρωί εμφανίστηκαν ξαφνικά οι διευθυντές του εργοστασίου στην πύλη. Η προκλητική τους εμφάνιση σήμανε συναγερμό στους απεργούς και μέσα σε ελάχιστα λεπτά η πύλη του εργοστασίου γέμισε κυριολεκτικά απεργούς που ενίσχυσαν μαζικά την περιφρούρηση. Λίγη ώρα αργότερα έφτασε και η είδηση της πρώτης απόλυσης εργαζόμενου και μάλιστα ενός από τους πιο πρωτοπόρους, του Δημήτρη Φάνη, μέλους της Επιτροπής Αγώνα που έχει συγκροτηθεί και διαδίδει με εξορμήσεις τον αγώνα της χαλυβουργίας παντού. Μιλώντας στον«Ρ», ο Γιώργος Σιφωνιός, πρόεδρος του σωματείου, επισήμανε: «Οι τρομοκρατικές ενέργειες της εργοδοσίας αποδεικνύουν την αθλιότητά της απέναντι στους απεργούς εργάτες. Οι προκλήσεις αυτές της εργοδοσίας μας δυναμώνουν και δηλώνουμε πιο αποφασισμένοι και δυνατοί, να σπάσουμε την αδιαλλαξία της». «Είμαστε όλοι απολυμένοι και συνεχίζουμε τον αγώνα μας», ήταν η πρώτη κουβέντα του Δημήτρης Φάνη, μιλώντας στον «Ρ», για να συμπληρώσει: «Οι νέες απολύσεις δείχνουν ότι ο Μάνεσης θέλει να τρομοκρατήσει αυτούς που μπαίνουν μπροστά σε έναν αγώνα δίκαιο. Δείχνει επίσης ότι δεν είμαστε εμείς φοβισμένοι αλλά ο ίδιος ο Μάνεσης».\nΑναρτήθηκε από fryxos στις 2:25:00 μ.μ.


14 πολύ μοντέρνες κουζίνες! - Toftiaxa.gr\n14 πολύ μοντέρνες κουζίνες!\nby toftiaxa.gr 16 Φεβρουαρίου, 2016, 3:41 μμ\n14 υπέροχες μοντένες κουζίνες!\nΔείτε επίσης – 15 υπέροχες και ιδιαίτερες μεταλλικές κουζίνες!\nΔείτε επίσης – Ανακαίνιση μικρής κουζίνας! 12 ιδέες πριν και μετά!\nPrevious article Πώς να φτιάξετε λουλούδια και στεφανάκια απο σύρμα και μανό.\nNext article Πώς να φτιάξετε ένα λαχταριστό ρολό – στεφάνι κανέλας!\nΠώς να φτιάξετε λουλούδια και στεφανάκια απο σύρμα και μανό.\nΠώς να φτιάξετε ένα λαχταριστό ρολό – στεφάνι κανέλας!


Κόντης: 'Σίγουρα ήταν μία δύσκολη χρονιά' '); });\nSPORT24.GR 04.05.2018 | 17:43\nSUPERLEAGUE / ËÁÑÉÓÁ - ÏÓÖÐ / ÊÏÍÔÇÓ / (ÖÙÔÏÃÑÁÖÉÁ: LATO KLODIAN / EUROKINISSI) EUROKINISSI\nΓια το τελευταίο ματς της σεζόν με τον ΠΑΣ, τους Βρουσάι - Ανδρούτσο και τον τρόπο που βίωσε ο ίδιος τη δύσκολη σεζόν του Ολυμπιακού, μίλησε ο Χρήστος Κόντης.\nΑναλυτικά όσα δήλωσε ο 43χρονος τεχνικός μιλώντας στην κάμερα της NOVA, ενόψει της αναμέτρησης με τον ΠΑΣ Γιάννινα στους "Ζωσιμάδες", για την 30η και τελευταία αγωνιστική του πρωταθλήματος.\nΟ Μάριος όπως έχω πει είναι ένα παιδί προσγειωμένο, σοβαρό, εξελίξιμο και νομίζω ότι έπιασε την ευκαιρία από τα μαλλιά. Κάνει αυτό που ξέρει στο γήπεδο, προπονείται μαζί μας εδώ και 1,5 μήνα και είναι ένα παιδί που έχει μέλλον.\nΑυτό που λέω στην ομάδα πριν από κάθε παιχνίδι, η τελευταία λέξη μου είναι ''ευχαριστηθείτε το παιχνίδι''. Αυτό είναι το ποδόσφαιρο, πρέπει να το ευχαριστιούνται οι παίκτες και να μην κοιτούν μόνο τακτικές και συστήματα, για να το ευχαριστιέται και ο κόσμος κι εμείς απ' έξω. Αυτή είναι η ουσία.\nΓια τις απουσίες ενόψει ΠΑΣ:\nΈχουμε με κάρτες τον Ρομαό, οι υπόλοιποι είναι κανονικά.\nΓια το κίνητρο στο τελευταίο ματς πρωταθλήματος:\nΤο κίνητρο σε κάθε παιχνίδι για τον Ολυμπιακό είναι η νίκη και το καλό ποδόσφαιρο. Είναι μεγάλη ομάδα και δεν υπάρχει άλλο αποτέλεσμα εκτός από τη νίκη.\nΊσως το τελευταίο παιχνίδι να είναι λίγο δύσκολο γιατί μπορεί τα μυαλά κάποιων να είναι κάπου αλλού, όμως όταν είσαι επαγγελματίας σε μία ομάδα όπως ο Ολυμπιακός, δεν έχεις να σκεφτείς κάτι άλλο.\nΠροετοιμάσαμε το ματς στον μέγιστο βαθμό με τις συνθήκες που είχαμε και το κίνητρο είναι η νίκη και να προσπαθήσουμε να παίξουμε καλά.\nΈχει δείξει φέτος μία ομάδα που εύκολα έμεινε στην κατηγορία. Ίσως μπορούσε και κάτι παραπάνω αλλά δεν της βγήκε, είχε πολλές ισοπαλίες και έμεινε πίσω.\nΣτο ποδόσφαιρο μερικές φορές αν κάνεις πολλές ισοπαλίες αυτό σε κρατάει πίσω. Έχει τον ίδιο προπονητή 4-5 χρόνια, παίζει επιθετικό ποδόσφαιρο, έχει καλούς παίκτες και θα είναι ένα δύσκολο παιχνίδι για μας.\nΓια το γεγονός ότι στο ματς με τον Παναιτωλικό οι ευκαιρίες έγιναν γκολ αντίθετα με την Ριζούπολη:\nΣτη Ριζούπολη μας έλειψε το γκολ, αν έμπεινε το σκορ θα ήταν πολύ διαφορετικό. Με τον Παναιτωλικό αλλάξαμε λίγο τον σχηματισμό, βάλαμε πιο πολύ πίεση στο κέντρο, βγήκαν αυτά που δουλεύουμε.\nΌλοι οι παίκτες θέλουν να σκοράρουν και να τελειώσουν καλά τις φάσεις, αλλά στο ποδόσφαιρο δεν είσαι πάντα στην καλύτερη μέρα. Βάλαμε νωρίς γκολ, το ευχαριστηθήκαμε και αυτό μας βοήθησε ψυχολογικά.\nΓια την χρησιμοποίηση του Ανδρούτσου στον άξονα:\nΑν και δεν μου αρέσει να μιλάω ατομικά για έναν παίκτη γιατί ίσως αδικώ κάποιους άλλους, αυτή είναι η θέση που ταιριάζει στον Ανδρούτσο, είναι ένα παιδί με πολλά τρεξίματα, βρίσκει και δημιουργεί χώρους για τον εαυτό του και την ομάδα.\nΜας έδωσε πολλά και ανασταλτικά και επιθετικά, άνοιξε χώρους, βρήκαμε διαδρόμους, του ταιριάζει αρκετά αυτή η θέση.\nΣίγουρα ήταν μία δύσκολη χρονιά. Ο Ολυμπιακός είναι μεγάλη ομάδα, κάθε χρόνο παίζει για το πρωτάθλημα και το Κύπελλο, σήμερα είμαστε εκτός και από τα δύο. Πρέπει να κάνουμε αυτοκριτική, να δούμε τι λάθη κάναμε και να τα διορθώσουμε.\nΣτο τέλος προσπαθήσαμε να αλλάξουμε λίγο την εικόνα, να γίνουμε πιο ανταγωνιστικοί. Οι παίκτες πρέπει να κάνουν κι αυτοί τον απολογισμό, να δουν τι δεν έκαναν σωστά μέσα στην χρονιά.\nΝομίζω είναι μία στιγμή για να αναδιοργανωθούμε, να σκύψουμε το κεφάλι και να δουλέψουμε σκληρά για να είμαστε του χρόνου πιο δυνατοί, όπως αρμόζει στον Ολυμπιακό.\nΓια το τι μένει στον ίδιο:\nΓια μένα ήταν μία πολύ περίεργη χρονιά, έχοντας έρθει από το εξωτερικό έζησα πάλι το ελληνικό πρωτάθλημα με τα καλά και τα κακά του. Είνα μεγάλη τιμή που ο Ολυμπιακός με εμπιστεύτηκε γι' αυτά τα παιχνίδια.\nΠροσπάθησα να κάνω ότι καλύτερο μπορούσα, αγαπάω πολύ αυτό που κάνω και στο μέλλον όταν θα μου δοθεί η ευκαιρία θα προσπαθήσω να το κάνω ακόμα καλύτερα.\nΚρατάω το ότι ήταν δύσκολη χρονιά, προσπάθησα να βοηθήσω και σαν βοηθός και τώρα σαν πρώτος προπονητής, το μέλλον είναι αυτό που θα δείξει την πορεία μου.\nΘα μιλήσω με τον Ολυμπιακό, υπάρχει νέος προπονητής, πρέπει να δούμε κάποια πράγματα, νομίζω ότι θα βρούμε μία λύση.\nΓια το αν κάθε τέλος είναι νέα αρχή:\nΙσχύει αυτό. Να κάνουμε όλοι αυτοκριτική, υπήρχαν και εξωγενείς παράγοντες κι εμείς πρέπει να δούμε που να βελτιωθούμε, να συσπειρωθούμε για να κάνουμε μία νέα δυνατή ομάδα του χρόνου.\nΟ Ολυμπιακός πρέπει πάντα να πρωταγωνιστεί και να είναι δυνατός για να παλεύει για το πρωτάθλημα και το Κύπελλο.\nΓια το αν το Μουντιάλ επηρεάζει το χτίσιμο της ομάδας και τις μεταγραφές:\nΕίναι μία φάση που όλοι οι παίκτες που δεν έχουν συμβόλαια περιμένουν να βρουν ομάδα προς το τέλος έχοντας κάνει κάτι καλό λόγω Μουντιάλ.\nΌμως πάντα υπάρχουν παίκτες που δεν παίζουν στο Μουντιάλ και μπορείς να τους πάρεις σε προσιτές τιμές. Όσο πιο γρήγορα κάνεις προγραμματισμό τόσο καλύτερα.\nΟ Ολυμπιακός έχει πολύ χρόνο, είναι ένα από τα κομμάτια που κοιτάει ο νέος κόουτς, μπορεί να έχει ολοκληρώσει τις μεταγραφές σε μεγάλο ποσοστό μέχρι την προετοιμασία και μετά να γίνουν μικρές προσθήκες προς το τέλος.\nΑυτό που μπορώ να πω είναι ότι ο Ολυμπιακός σαν μεγάλη ομάδα κάνει ότι καλύτερο για να δυναμώσει και να ξαναπάρει τα σκήπτρα στο ελληνικό πρωτάθλημα.\nΌλοι έχουμε συσπειρωθεί, ο κόσμος, η διοίκηση, οι παίκτες, όλοι μαζί πραγματικά θα μπορέσουμε να κάνουμε κάτι διαφορετικό και κάτι καλύτερο για την επόμενη χρονιά. Αυτό είναι το μήνυμά μου: όλοι μαζί μπορούμε.


Η Ελευθερία Αρβανιτάκη στο Παλλάς - Musicpaper.gr\nΤα τραγούδια της Ελευθερίας Αρβανιτάκη, ενορχηστρώνονται εκ νέου και ερμηνευμένα με νέα διάθεση, πιο σύγχρονη, μάς συστήνονται ξανά σε ένα πρόγραμμα που όλα μπορούν να αρχίσουν αλλιώς! Από τις 18 Φεβρουαρίου και για δέκα νύχτες η Ελευθερία Αρβανιτάκη παίζει με τον χρόνο και τις εποχές, ανασύρει τις σημαντικότερες στιγμές, ανακατεύει τις χρονολογίες και τις μνήμες για να δημιουργήσει κάτι εντελώς καινούριο. Με τις πιο δυνατές στιγμές. Με τα τραγούδια που την ξεχώρισαν. Με τα τραγούδια που εκείνη ξεχωρίζει. Με αυτά που συμμετείχε στους δίσκους άλλων.\nΤιμές εισιτηρίων: 30, 40, 50, 60 € (20€ Φοιτητικό)\nΗμέρες παραστάσεων: 18/02, 19/02, 20/02, 23/02, 24/02, 25/02, 26/02, 27/02\n« Ο Εμίρ Κουστουρίτσα στην Ελλάδα\nΝέο άλμπουμ για τους Perl Jam »


Το Deal με τον Χρήστο Φερεντίνο επιστρέφει στον Alpha - iRadio\nΑλλαγές προγραμματίζονται από τη νέα χρόνια στα κανάλια καθώς παλιές εκπομπές θα επιστρέψουν στους τηλεοπτικούς δέκτες.\nΣύμφωνα με την εκπομπή «Στη Φωλιά των Κου Κου» ένα από τα αγαπημένα τηλεπαιχνίδια της απογευματινής ζώνης πρόκειται να επιστρέψει.\nΟ λόγος για το «Deal» με τον Χρήστο Φερεντίνο το οποίο θα αρχίσει ξανά να προβάλλεται στη συχνότητα του Alpha.\n«Στον Alpha ετοιμάζεται ήδη η επιστροφή του Deal. Ένα παιχνίδι το οποίο αγαπήσαμε όλοι πάρα πολύ μέσα από τον Χρήστο Φερεντίνο, το έχουμε ταυτίσει με αυτόν τον σπουδαίο παρουσιαστή. Αυτός είναι και ο λόγος που ο Alpha θέλει αυτό το παιχνίδι να επιστρέψει στις τηλεοπτικές μας οθόνες. Και όχι μόνο το έχουμε ταυτίσει με τον Χρήστο Φερεντίνο αλλά στην απογευματινή ζώνη για χρόνια κυριαρχούσε. Στο άνοιγμα της βαλίτσας παθαίναμε εγκεφαλικά!” ανέφερε ο Γιάννης Πουλόπουλος.\nΗ παρουσιάστρια της εκπομπής, Κατερίνα Καραβάτου σχολίασε την απόφαση αυτή του Alpha λέγοντας: «Είναι πάρα πολύ δίκαιη απόφαση αυτή για τον Χρήστο και για όλη την ομάδα, βέβαια, που δουλεύει για αυτή την εκπομπή. Πραγματικά δεν έπρεπε να έχει αυτή την τύχη ο Χρήστος Φερεντίνος τη φετινή χρονιά. Θα ήταν πάρα πολύ μεγάλη αδικία. Σταμάτησε το παιχνίδι, πήρε ένα άλλο, στρατιώτης, έκανε αυτό που έπρεπε. Από τη στιγμή όμως που είναι κορυφαίος παρουσιαστής και αυτό το παιχνίδι του ταιριάζει τόσο πολύ ήταν πάρα πολύ δίκαιο να παρθεί αυτή η απόφαση».\nΜυστήριο επικρατεί ωστόσο γύρω από την τύχη του τηλεπαιχνιδιού που παρουσιάζει τώρα, το «Πάνω-Κάτω» και αν το «Deal» θα αντικαταστήσει το συγκεκριμένο τηλεπαιχνίδι ή αν θα προβάλλονται και τα δυο προγράμματα.


Καμμένος: «Όποιος θέλει να με αμφισβητήσει ας μου το πει... - Newpost.gr\nτου Newsroom Δημοσίευση 29 Μαΐου 2014, 18:31 / Ανανεώθηκε 29 Μαΐου 2014, 18:39 Καμμένος: «Όποιος θέλει να με αμφισβητήσει ας μου το πει τώρα»\nΠαραίτηση - «βόμβα» του Βασίλη Καπερνάρου από την Κ.Ο. των...\nΜε έναν βουλευτή λιγότερο βγήκε με το πέρας της συνεδρίασής της η Κοινοβουλευτική Ομάδα των Ανεξάρτητων Ελλήνων, αφού ο βουλευτής Α’ Αθηνών και υποψήφιος δήμαρχος Αθηναίων Βασίλης Καπερνάρος, ανακοίνωσε την ανεξαρτητοποίησή του.\nΣτη συνεδρίαση της ΚΟ συζητήθηκε εκτενώς το εκλογικό αποτέλεσμα, ενώ εκφράστηκε κριτική σε επιλογές του κόμματος, και του προέδρου του Πάνου Καμμένου, κυρίως στις επιλογές του στον οργανωτικό τομέα.\n«Όποιος με αμφισβητεί να μου το πει τώρα» είπε -σύμφωνα με πληροφορίες του ΑΠΕ-ΜΠΕ- ο πρόεδρος των Ανεξάρτητων Ελλήνων και κατά τις ίδιες πληροφορίες, ουδείς βουλευτής έθεσε θέμα ηγεσίας.\nΚοινός παρονομαστής των τοποθετήσεων των βουλευτών ήταν ότι «δεν θέτουμε θέμα ηγεσίας, αλλά πρέπει να διορθώσουμε τα λάθη μας» κάτι που αποδέχθηκε και ο κ. Καμμένος, ο οποίος έκανε λόγο για λάθη που θα διορθωθούν, κυρίως στον οργανωτικό τομέα.\nΟ πρόεδρος των Ανεξάρτητων Ελλήνων ενημέρωσε επίσης για την κατάσταση των οικονομικών του κόμματος, τις αλλαγές που προώθησε, και τους λόγους αυτών των αλλαγών, κυρίως του γενικού διευθυντή του κόμματος Κώστα Χαραλαμπόπουλου, στον οποίο καταλόγισε πολλές ευθύνες.\nΟ Βασίλης Καπερνάρος εξέφρασε το παράπονο ότι δεν βρήκε στήριξη από κανέναν, ούτε από το κόμμα ούτε από συναδέλφους του βουλευτές, ούτε από τον κ. Καμμένο, στον οποίο καταλόγισε ότι «δεν έκανε ούτε μια κοινή εμφάνιση μαζί του». Εκτίμησε ότι «επί δύο χρόνια δεν δώσαμε το πολιτικό μας στίγμα» ανακοίνωσε ότι δεν μπορεί να συνεχίσει άλλο στους Ανεξάρτητους Έλληνες, και τόνισε ότι «δεν πρόκειται να πάει στη Νέα Δημοκρατία».\nΦέρεται, επίσης, να αναφέρθηκε και στην παρουσίαση του βιβλίου του κ. Γιαννέλη, ο οποίος είχε προσκαλέσει τους Βύρωνα Πολύδωρα και Νικήτα Κακλαμάνη (έτερο υποψήφιο δήμαρχο Αθηναίων), αλλά όχι τον ίδιο ως ομιλητή, κάτι που συνάντησε την αντίδραση του κ. Καμμένου, ο οποίος του είπε ότι «έπρεπε να είχες δώσει το "παρών" στην εκδήλωση». Επίσης ο κ. Καπερνάρος επέρριψε ευθύνες στον κ. Καμμένο για το εκλογικό αποτέλεσμα, λέγοντας ότι «δεν μπορεί να ρίξει κανείς ευθύνες στη βάση της πυραμίδας, αλλά στην κορυφή».\nΌταν ανακοίνωσε την αποχώρησή του ο κ. Καπερνάρος, οι συνάδελφοί του στην ΚΟ του ζήτησαν να το σκεφτεί και να μην παίρνει «αποφάσεις εν θερμώ» αλλά τελικά ο βουλευτής δεν άλλαξε την απόφασή του.\nΕξάλλου, ο Τέρενς Κουίκ ενημέρωσε τους βουλευτές για τις συνθήκες κάτω από τις οποίες έδωσε τον προεκλογικό του αγώνα στη Θράκη και την ανατολική Μακεδονία ως υποψήφιος περιφερειάρχης, και τόνισε ότι υπήρξαν διαρροές ψηφοφόρων των ΑΝΕΛ προς τον ΣΥΡΙΖΑ.\nΟ υποψήφιος περιφερειάρχης Αττικής και βουλευτής Παύλος Χαϊκάλης, αναφερόμενος στον προεκλογικό του αγώνα, εξέφρασε παράπονα για έλλειψη στήριξης από βουλευτές, ενώ κατήγγειλε ότι από γραφείο «συναδέλφου βουλευτή των ΑΝΕΛ τηλεφωνούσαν σε δικούς του ανθρώπους, ζητώντας να ψηφιστεί ο Γιώργος Κουμουτσάκος».\nΟ κ. Χαϊκάλης, σύμφωνα με πληροφορίες από μέλη της ΚΟ, "φωτογράφησε" τον βουλευτή Πειραιώς Παναγιώτη Μελά, ο οποίος όμως αρνήθηκε και αντέδρασε έντονα στις κατηγορίες, τονίζοντας ότι «ουδέποτε έγινε κάτι τέτοιο από το γραφείο του». Ο κ. Μελάς, μάλιστα, παρέπεμψε και στο υψηλό ποσοστό που έλαβε ο κ. Χαϊκάλης (πάνω από 9%) στον Πειραιά, τονίζοντας ότι αυτό συνιστά τεκμήριο διάψευσης των ισχυρισμών του κ. Χαϊκάλη και απόδειξη της βοήθειας που δόθηκε και από τον ίδιο. Ο κ. Χαϊκάλης αποδέχθηκε τις εξηγήσεις του κ. Μελά, δόθηκαν οι απαραίτητες διευκρινίσεις και το θέμα έκλεισε εκεί, για τους δύο βουλευτές.\nΤέλος, ο κ. Χαϊκάλης φέρεται να είπε ότι «υπάρχει παλαιοκομματισμός στο κόμμα, και εάν δεν αλλάξει αυτό, αν δεν αξιοποιηθούν νέοι άνθρωποι με νέες αντιλήψεις, δεν πάμε πουθενά».\nΗ βουλευτής Β’ Θεσσαλονίκης Σταυρούλα Ξουλίδου, είπε ότι το κόμμα πρέπει να φτιάξει δική του ιδεολογική πλατφόρμα και να μπουν νέοι άνθρωποι για να δώσουν αέρα φρεσκάδας, ενώ πρότεινε να δοθούν ρόλοι-κλειδιά στους υποψήφιους ευρωβουλευτές, για να δραστηριοποιηθούν σε όλη τη χώρα. Πρότεινε επίσης να δημιουργηθούν γραμματείες στο κόμμα, που θα αποτελέσουν τον σύνδεσμο του κόμματος με την Κοινοβουλευτική Ομάδα.\nΤέλος, η νέα γραμματέας της ΚΟ Έλενα Κουντουρά υποστήριξε ότι το κόμμα πρέπει να ορίσει πολιτική ατζέντα που θα τηρείται από τους βουλευτές, ενώ τόνισε ότι στο Εθνικό Συμβούλιο θα πρέπει να συζητηθεί το θέμα του ανοίγματος του κόμματος και της πρόσκλησης σε άλλες δυνάμεις.\nΣημειώνεται ότι ο Τέρενς Κουίκ αναλαμβάνει χρέη γραμματέα του κόμματος, μέχρι την εκλογή του νέου γραμματέα από το Εθνικό Συμβούλιο, στις 14 και 15 Ιουνίου, ενώ ο Μιχάλης Σακελλάρης υπέβαλε -και έγινε αποδεκτή- την παραίτησή του από το Εκτελεστικό Γραφείο.


Ποιες κακίες για σένα, μπορεί να πουν οι άλλοι πίσω από την πλάτη σου; » Global News\nGlobal News » Ειδήσεις » Ποιες κακίες για σένα, μπορεί να πουν οι άλλοι πίσω από την πλάτη σου;\nΕσύ μπορεί να νομίζεις ότι είσαι η ψυχή της παρέας και ότι κανείς δεν μπορεί να σου προσάψει το παραμικρό, όμως ξέρεις τι λένε πίσω από την πλάτη σου; Αν πιστεύεις ότι... Διαβάστε την συνέχεια του άρθρου ΕΔΩ...Via: Ειδήσεις Related: "Ποιες κακίες για σένα, μπορεί να πουν οι άλλοι πίσω από την πλάτη σου;" ↓\nΚρατηθείτε! Αυτός ήταν ο πρώτος σύζυγος της Στεφανίδου και δεν ήταν ο Ευαγγελάτος\nΓινόταν η Ακρόαση για την Υιοθεσία της. Μόλις όμως μπήκαν ΑΥΤΟΙ μέσα, άλλαξε η μέρα της για πάντα\nΒίκυ Χατζηβασιλείου: Πήγε για beach volley φορώντας μόνο τα απαραίτητα!